Abayimbi abakyala bakubiriziddwa okwenyigira mu nteekateeka zemerimu gyabwe – Ugabuzz\nAbayimbi abakyala bakubiriziddwa okwenyigira mu nteekateeka zemerimu gyabwe\nadmin\tMarch 19, 2020 0\nAbayimbi abakyala bakubiriziddwa okufaayo ennyo okwenyigira mubuli kikwata ku mulimu gwabwe ogwokuyimba. Bino byayogweddwa omuyimbi Afrie bwe yabaddde mukafubo ne bakyala banne nga kubaganya ebirowoozo ku kifo ky’omukyala munsiike yebiyiiye ebisanyusa banansi mu ggwanga.\nMukunyonnyola kwe, Afrie yagambye nti “Omuyimbi ajudde yoyo afaayo era amanyi kubuli kimu bwekituuka kumulimu gwe. Gyokoma okumanya gyekoma okweyimirizaawo nomulimu gwo nga okozesa obukugu.”\nYayongedde n’akutira abakyala okukolagana nabantu abalina omulamwa era abo abalina ebigendererwa ebitegerekeka olwensonga nti ba maneja ne ba puromoota bensangi zino balina ebigendererwa ebitalaga bukugu yadde.\nCatherine Nakawesa kakensa mumazina era nga mutendesi wago yakutudde abasanyusa okutegeera ensiike gyebalimu n’ebitundu mwebawangalira wamu nabantu bebawangaala nabo nga akakasa nti kino kyakubayamba obutasosolwanga wabula okuwagirwa olwebitone byabwe.\nEnsonga ezo zagenze okwogerwaako nga kigambibwa nti abamu kubayimbi abakyala mu ggwanga baganza ba maneja babwe ekintu ekitalaga bukugu nomulundi nogumu.\nChildren exhibit their reflection of wild and it’s beauty through Art\nDiamond Platnumz’s manager tests positive for corona virus (Covid-19)


Bukedde Online - Omugagga Kiyimba Freeman, ow'Ettoffaali asaasaanyizza obukadde 450 ng'ajaguza emyaka 10 mu bufumbo!\nOkutuuza Ssaabalabirizi kuli mu ggiya\nMuseveni awabudde ku nteekateeka y’ettaka eneegaggawaza Bannayuganda...\nAbbye abaana babiri n’abatwalira muganzi we\nEbyabaddewo mu lutalo lwa Pallaso e South Africa annyonnyodde...\nOmugagga Kiyimba Freeman, ow'Ettoffaali asaasaanyizza obukadde 450 ng'ajaguza emyaka 10 mu bufumbo!\nSsaabasumba yennyamidde ku bufumbo obufa...\nSsaabasumba atapuse Konsitityusoni mu Klezia...\nAdded 16th October 2017\nFreeman nga ye ssentebe w’olukiiko lw’Ettoffaali era yabadde ajaguza n’okuyingira ennyumba yaabwe amatiribona egambibwa okuwemmenta obuwumbi 10.\nBakiyimba nga bayingira ekidaala gye baagabulidde abantu. Emabega eyali besitimaami mu 2007 Richard Kakonge bba wa minisita w’e Mmengo Sylivia Mazzi ne ku luno ye yabadde. Ku ddyo, Enju yaabwe eyabamazeeko obuwumbi 10.\nBya JOSEPH MUTEBI ne DICKSON KULUMBA\nAKULIRA okusolooza ettoffaali, John Fredrick Kiyimba Freeman yalaze ky’alinawo bwe yagambye nti yatadde ssente 450 mu kabaga k’okujaguza okuweza emyaka 10 mu bufumbo Obutukuvu ne mukyala we Olivia.\nOmukolo gwatandise na kuggulawo maka gano mu butongole era kwakoleddwa Omulabirizi w’e Mityana, Steven Kazimba Mugalu ng’ayambibwako Omulabirizi w’e Mukono eyawummula Eria Paul Luzinda, omulabirizi w’e Mityana eyawummula Wilson Mutebi, Dustan Bukenya ne Bannaddiini abalala abeegattiddwaako ne Cansala w’essaza ekkulu erya Kampala, Fr. Joseph Ssebunnya ne Bwanamukulu wa Lutikko y’e Lubaga, Fr. John Mary Bbuye.\nOmugagga Kiyimba Freeman ow’Ettofaali bamweweredde okumutta\nOlwo Katikkiro wa Buganda, Charles Peter Mayiga n’agiggulawo mu butongole n’asimba n’omuti gw’ebibala mu luggya. Mu kusaba kuno mwe baabatirizza ne mutabani wa Kiyimba, Jeremiah Ssuuna Bakiyimba beebazizza Katonda okubawa ensimbi ezitalina alina ate n’abassaako n’ekitiibwa n’okubasobozesa okukola emirimu.\nKazimba yakuutidde Bannayuganda okubeera abakozi ng’ate basooke kukulembeza Katonda ne yeebaza ba Kiyimba okujjukira Katonda mu bugagga bwabwe.\nOkusaba olwawedde abagenyi abaabadde basukka mu 2000 ne balya n’okunywa buli omu ky’ayagala okuva ku ssaawa 4:00 ez’oku makya ku Lwomukaaga okutuusa ssaawa 8:00 ogw’ekiro ng’abantu abasinga tebakyategera bigenda mu maaso ku nsi.\nEbyokulya kwabaddeko buli kye wali olowoozezzaako era abagenyi baasindisizza bigere. Kiyimba ne Olivia baasoose kwambala kkanzu ne gomesi mu kusaba bwe bamaze ne bakyusa emirundi ena era bazzeemu ne bambala ebyobugole.\nBAJETI 450 Basaze embuzi 30, ente nnya, omwenge gwa bukadde 100 ng’ogumu baagutumiza South Afrika, keeki ya bukadde 20, engoye bukadde 40, ez’omukyala zaavudde Amerika ne Turkey ate ez’omusajja ne beesitiman we zaavudde Yitale.\nAbatimbi ne kalonda omulala bya bukadde 40 n’ebirala.\nMu kwogera kwe, Katikkiro wa Buganda, Charles Peter Mayiga yagambye ayagala nnyo Kiyimba kubanga musajja mukozi, muwulize, amuwa amagezi ate alina omutima ogwagaliza Obuganda.\nYe Kiyimba yategeezezza nti obugagga bwe bw’atuuseeko abadde tabba bubbi wabula okukulembeza obukozi. Nti ku bukozi buno n’obwesige, bakama be okuva mu kkampuni ya Bidco ne ya Kinyara Sugar kwe baasinziira okumwesiga era kye kimufudde ky’ali.\nYagambye nti olw’obutabeera mubbi ky’ava yayise ne bakamaabe baggye balabe n’ennyumba gy’azimbye nga talina ky’akwekerera.\nYe ssentebe w’abagagga Godfrey Kirumira yatumye nnampala wa Gavumenti, Ruth Nankabirwa ewa Pulezidenti Museveni aleme kukyawa basuubuzi kubanga nabo bantu be.\nAbanene abalala abaabadde ku mukolo guno kwabaddeko Omulangira David Wassajja, Bannaalinnya, Omulangira, Jjujju n’Omumbejja, Nassolo ne Namasole Nagawa Siwoza ssaako baminisita okuva e Mmengo.\nAbalala kwabaddeko; Gen Katumba Wamala, omulamuzi Richard Butera, abagagga John Ssebalamu ne Steven Katabaazi.\nKabaka agenda kulabikako eri Obuganda leero\nMaama Fiina atabuse ne Hajji Kiyimba n’afuna omulenzi\nEmyaka 5 egya Katikkiro Mayiga: Ebituukiddwaako n’ebikyagaanyi okuggwa\nOkutuuza Ssaabalabirizi kuli mu...\nMuseveni awabudde ku nteekateeka...\nAbbye abaana babiri n’abatwalira...\nEbyabaddewo mu lutalo lwa Pallaso...\nEbyabaddewo mu lutalo lwa Pallaso e South Africa annyonnyodde\nLeero mu mboozi y'omukenkufu tukulaze...\nLeero mu mboozi y'omukenkufu tukulaze engeri gy'oyinza okkozesaamu empirivuma okulongoosa omutima n'okugumya ebinywa...


Bukedde Online - Abantu abasinga okudaaga n'omukwano\nBwe nafuna olubuto omusajja n'angoba\nAbavubuka bye bakola mu laavu ne bibakosa ...\nNewankubadde buli muntu ali mu mukwano ateekwa okuba nga yali afunyeeko okusoomoozebwa kyokka ebika by’abantu bano wammanga be bakyasinze okukaaba ennaku y’omukwano.\nOmuwala ng’ali mu birowoozo.\nMUGANDA wange nkuubulire.., simanyi oba naawe oli mufumbo naye njagala ompe ku magezi.\nNnina omukazi anfuukidde ekizibu ayagala kunzisa. Saalina kirowoozo kimukwana wabula yansendasenda ne mwagala kuba namuvuganga buli lunaku.\nYankakasa nti talina musajja kyokka lumu mba ndi ku siteegi omusajja n’ajja.\nNamuvuga nga kasitoma, bwe twatuuka awantu yanzigyirayo emmundu ekika kya baasitoola n’aηηamba ‘muvubuka bw’otoove ku mukazi wange nja kukutta…’.\nKyokka omukazi aηηamba ali lubuto ate mbu tayagala kuluggyamu era mbu ayagala kunobayo ewa bba ajje tubeere ffembi..;\nBwatyo owa bodaboda gwe nnalinnye okuva ku siteegi emu mu Kampala bwe yampitiddemu ebizibu by’omukwano.\nKyokka mu nnaku bbiri emabega, aba bodaboda abantwalako era emboozi ze baali banyumya zaali za bakyala ne baganzi baabwe.\nEmbeera y’okulojja ennaku y’omukwano eri mu biti by’abantu ebiwera.\n1 Aba bodaboda; Bano bakwata kisooka olw’okuba nti baganza nnyo. Ekibaleetera okuganza ennyo gwe mulimu gwe bakola kubanga abakyala batambulira nnyo ku pikipiki.\nMu mbeera eno bafuna mangu okukwatagana ne bakasitoma baabwe abakyala kubanga oluusi n’ennamba z’amasimu abakazi bazibagabira okwanguyirwa okubafuna nga beetaaga okubatambuzaako ekireetera enkolagana okwanguwa okukula n’ekivaamu kwagalana.\nEmbeera eno ebaleetera okuganza abakazi abawerako era kino oluusi kibaleetera obuzibu ng’okuganza bak’abasajja n’abawala b’essomero ne babafunyisa embuto ze bateetegekedde.\nOluusi ekiva mu bino ge maziga gennyini nga banoonya engeri gye bakomya omukwano ogw’ekika kino.\n2 Abaweereza emmere mu buwooteeri obutono; Abakazi abaakazibwako baddereeva b’emmere ng’okusinga bakolera mu bifo by’obutale nabo bakaaba nnyo ennaku y’omukwano.\nBano baganzibwa nnyo olw’okuba baba nnyo mu bwetaavu bw’ensimbi kubanga omulimu guno gusasula kitono ate nga balina ebyetaago bingi.\nOluusi basendebwa mangu abasajja nga babasuubiramu bingi. Abasajja ab’obuvunaanyizibwa okugeza abakola mu ofi isi ennene baganza abawala bano oluusi ne batuuka n’okubafunyisa embuto.\nEmbeera bw’etuuka wano nga bakitegeddeko olwo nga bababulako nga n’amasimu tebakyakwata olw’okuba babalaba nga aba wansi be batasobola kulaga mu mikwano gyabwe.\nOmukazi ono bw’amala okuzaala embeera ng’ekalubye olwo nga baddukira ku poliisi kwekubira nduulu, era eno gye basinga okulojjera ennaku y’omukwano.\n3 Abawandiisi ab’ekyama mu ofiisi z’abagagga oba abakungu; Abawala abakola ogw’obuwandiisi oba abayambi mu ofi isi z’abagagga bakaaba nnyo ennaku y’omukwano kubanga abagagga n’abanene bangi abaganza abawala bano, era kiba kizibu omuwala okugaana okuganza mukamawe, kuba baba n’ebirooto bingi.\nEkizibu nti abakulu bo omukwano gw’ekika kino bagutwala nga gwa kisaazisaazi, n’okweggyako ekyoyooyo ky’okwegatta buli we baagalidde anti ne mu ofiisi baba basobola okwesanyusa.\nEkisinga okukaabya abawala ab’ekika kino kwe kuba ng’ate oluusi omunene bw’abaako n’abakazi abalala b’aganza, ate batuukira ku muwala ono, olwo ne kimuluma naye nga talina kya kukola.\n4 Abawala abaweereza mu makanisa naddala ag’abalokole; Bano nabo oluusi bakaaba olw’omukwano kuba engeri gye baba abawala abato, abasumba oluusi babaganza ng’ate oluusi kiva ku mbeera bo bennyini gye bassaawo ey’okulaga omusumba nti bamwetaaga. Wabula oluusi omusumba bw’abaako ne by’alidde olwo ng’omukwano gukoma awo ate ng’abakana na mulala, ekireka oli eyasooka ng’amumemye omutima.\n5 Baddereeva ba takisi; Olw’okuba bano bakolera mu bantu bangi baganza nnyo abakazi. Mu kuganza kuno mwe bafunira abakazi oluusi ababaviiramu ebizibu okugeza abawala abato batera okubaviiramu okukwatibwa ne baggalirwa.\n6 Bayaaya; Abasajja bangi baganza bayaaya ate nga tebalina nteekateeka ya kugenda wala mu mukwano nabo.\nBakikola kwemalako kyoyooyo era obuzibu we butera okuva nga bakama ba bayaaya abakyala bakitegeddeko.\nBano nabo bangi abaddukira ku poliisi okufuna okuyambibwa naddala nga bafunye embuto za bakama baabwe ate ne babagoba ku mirimu.\nAbakristu b'ekigo ky'e Nabbingo bajaguzza emyaka 70\nKlezia ya Yesu Kabaka yaakugaziyizibwa\nFr. Byangwa ajaguzza emyaka 50 mu Busosodooti


Bukedde Online - Kkooti eragidde Bbanka Enkulu esasule Sudhir\nPoliisi ekkaanyizza ne bassentebe ku byokwerinda e Kasubi\nKasirye Ggwanga akubye loole y'emiti endal...\nKKOOTI etawulula enkaayana z'ebyobusuubuzi egobye omusango Banka Enkulu ng'eri ne Crane bank eyaggalwa gwe yawawaabira Sudhir Ruparelia okukomyawo ssente obuwumbi 397 ezigambibwa nti Sudhir yaziggya mu ‘Crane bank' ekyagiviirako okugwa.\nKkooti era eragidde Banka Enkulu okusasula Sudhir ssente z'asaasaanyizza ku musango gwe yawaaba ng'awakanya okumusasuza ssente ezo kubanga banka ye eya Crane mu mateeka yali tesobola kumuvunaana mu kiseera kye kimu nga yali emaze okutwalibwa Bank of Uganda.\nBank Enkulu yawawaabira Sudhir ne kkampuni ye eya Meera Investments nti baggya ssente mu Crane Bank eziwera 397 ne bazikozesa mu bizinensi za Sudhir ez'enjawulo.\nKyokka Sudhir n'alemesa omusango okuwulirwa naye bwe yateekayo omulala ng'ali ne Meera Investments nga bawawaabira Crane Bank nga bagamba nti terina buyinza wadde obusobozi okuwawaabira omuntu yenna kubanga tekyaliwo mu mateeka. Crane Bank yafa kati agivunaana aba awawaabira muzimu.\nBank of Uganda yeddiza Crane Bank nga October 20, 2016 oluvannyuma n'egiguza DFCU nga January 24, 2017. Omulamuzi David Wangutusi yagambye nti mu 2017, DFCU yali emaze okugula Crane Bank n'ebyobugagga byayo byonna ekitegeeza nti Crane Bank yali tekyaliwo. Mu mbeera eno Crane Bank yali tesobola kuwaaba wadde okuwawaabirwa oba okulagirwa yeewozeeko.\nYagasseeko nti olw'okuba Crane Bank, Sudhir ne kkampuni ye eya Meera Investments zaaleetebwa mu bukyamu mu kkooti, Banka Enkulu erina okubaliyirira ssente zonna ze basaasaanyizza mu kkooti nga bawoza omusango guno mu bukyamu.\nSudhir eyabadde mu kkooti, oluvannyuma yagambye nti agenda kutwala Banka Enkulu mu kkooti okumwonoonera obudde ng'emugatta ku misango gy'atalina kubaamu. Era agenda kuggulawo n'omusango omulala ng'awakanya okutwala banka ye.\nEnsala ya kkooti ekomekkereza olutalo wakati wa Banka Enkulu ne Sudhir olumaze emyaka ebiri. Aba Banka Enkulu nabo baategeezezza nti bagenda kujulira kubanga tebakkiriziganya na nsala ya kkooti.\nKayihura n'era azzeemu okukola enkyukakyuka mu Poliisi


Bukedde Online - Aba ddigi n'emmotoka bawera kweraga byuma\nAbakiise ba FUFA bali Kabale mu ttabamiruka...\nLiigi y'abakazi ey'omupiira ezzeemu\nENKYA (Ssande), abavuzi ba ddigi abasukka mu 60 n’aba mmotoka baakwegera eryanyi nga battunka e Garuga. ISMAIL MULANGWA akutuusaako ebimu ku byesungibwa mu mpaka zino.\nOlutalo lw’engulE Kumpi ku buli mutendera, abavuzi abana abagukulembedde buli omu asobola okuguwangula engule.\nBuli muvuzi alina ekigendererwa kya kukuh− haanya bubonero obumusobozesa okuwangula engule y’omwaka guno kuba eno ye laawundi eddirira esembayo ku kalenda ya ddigi.\nEmitendera okuli oguddirira abato (MX50cc), oguddirira bakafulu (MX2), ogwokuna (85cc), ogwokusatu (MX125), ogw'abato (Peewee), ogwokutaano (MX65cc), ogw'abakyala n’ogwa bamuzeeyi (MX Vets), gye gisinga okubeeramu ebbugumu n’embiranye nga era buli omu azze awera okwetikka obuwanguzi.\nEkisaawe okukyuka Leilah Mayanja, omutegesi w'empaka zino, yategeezezza nti ekisaawe kyakyuse nnyo, okwawukanako eky’e Busiika.\nEkisinga okuba eky’enjawulo bwe bukuta n’omusenyu ogwayiiriddwaayo okutangira abavuzi okufuna ebisago eby'amaanyi singa bagwa, era agamba nti kino baakikoppye Zimbabwe.\nBlick ayagala ngule ya 11 Maxime Van Pee y’omu ku bavuzi abatadde Arthur Blick Jnr ku bunkenke nga w'akolera ensobi yonna mu laawundi ey’omusanvu eddirira esembayo ku kalenda ya ddigi, waakusubwa engule eno.\nBlick y'akulembedde ku mutendera gwa bakafulu (MX1) n’obubonero 296 n’addiriwa Maxime Van Pee 221.\nOmwaka oguwedde engule yawangulwa Maxime era okuva 2014-2017 yabadde aziwangula.\nRonald Sebuguzi (42), Jas Mangat (40) ne Chtistakis Fitidis (38), bonna bakyalina omukisa ogusitukira mu ngule. Bonna baakweraga ebyuma mu mpaka z’omwetooloolo (Sprint) nga beetegekera empaka za Elgon Rally e Mbale ezikomekkereza kalenda ya mmotoka, era empaka zino bagenda kuzeeyambisa okubateekateeka.\nBuli muvuzi ayagala okukakasa nti agwana okubeera ku ttiimu y'eggwanga egenda okwetaba mu mpaka za 'East and Central Africa', e Kenya mu December.\nAbooluganda Milton Obote Akaki ne Milton Obote Akena bawera kuzuuza Jeremiah Mawanda engule. Mawanda yeefuga omutendera gwe bavugiramu ogwa (MX65cc. Akaki agamba nti Mawanda ku mulundi ogusembyeyo yamuwonera watono ddigi ye bwe yafuna obuzibu n’atasobola kuvuganya bulungi. Mawanda y’akulembedde n’obubonero 293 ng’asinga Akaki obubonero 29 n’addirirwa Akena ku bubonero 241.\nWuuno ddiifiri ow’emyaka 14 atatya kulamula mipiira gy’abasajja bakulu


Bukedde Online - Bassentebe e Ntebe batunda batya ettaka lya Gavt. mu ngeri y'ekifere?\nDiego Maradona eyaliko kafulu mu kucanga akapiira mu nsi yonna...\nAkakiiko k'eddembe ly'obuntu kavumiridde ebikolwa ebityoboola...\nKapere bamugobye mu kibiina lwa mululu\nPoliisi eremesezza Bobi Wine olukung'aana lw'e Kibaale\nBassentebe e Ntebe batunda batya ettaka lya Gavt. mu ngeri y'ekifere?\nLwaki Kayihura ne Nantaba tebeetondera b'e Kayunga olw'okubawuddiisa?\nKatwe 'made' ayingidde mu supamaketi\nAdded 28th August 2013\nOMUZE gw’okunyaga ettaka ly’a Gavumenti mu kibuga ky’e Ntebe gukutte wansi ne waggulu. Bassentebe b’eggombolola ebbiri omuli A ne B n’abakozi ba kanso abalala basuliridde okukwatibwa poliisi etandise okubabuulirizaako nti beekomya ettaka.\nETTAKA lya Gavumenti mu kibuga ky’e Ntebe litundiddwa abakulembeze b’ekibuga kumpi kulimalawo. Ensonga zibadde zaakatwalibwa mu Palamenti omwezi oguwedde ate abakulembeze abalala ne batandika okubuulirizibwako olw’okutunda poloti z’ebitongole bya Gavumenti. Kalondoozi wa Bukedde alaze ekibbattaka mu kibuga ky’e Ntebe.\nPoliisi egamba nti abakulembeze ab’enjawulo mu kibuga kino okuli ggombolola A ne B n’omukozi wa Gavumenti baakozesa olukujjukuju batunde ettaka nga baliguza omukazi omufere.\nBano kuliko ssentebe wa Ggombolola B Anthony Ssegujja, ssentebbe wa A David Kasule Wasswa. Abalala abali mu lukwe kuliko Ibrahim Mitti eyeeyise Ekochu Richard ne Abas Mugerwa eyeeyise Patrick Odong.\nNga 4 January 2011, omukyala omu Salimah Nassinde yakola endagaano okugula ettaka lino okuva ku Ssegujja, Wasswa ne Mitti era nga ku ndagaano eno baali batunzi ate nga Nassinde y’agula. Ettaka lino liri ku Eric Magala Road e Bugonga mu ggombolola A. Baali batunda ekibanja ekiwezaako yiika ssatu.\nNassinde yalina okubawaako akawumbi kamu n’obukadde 900 (1,900,0-00,000/-) kyokka n’atazibawa.\nEzaali zisigaddeyo yalina okuzibawa mu mwezi gumu gwokka nga zaali akawumbi kamu n’obukadde 300 (1,300,000,000/).\nNassinde yali ategeeraganye n’abakungu bano nti alina omuguzi gwe yali alimbye nti yali aguze ettaka lino ng’asasuddeko kyokka nga bamubanja.era ng’alina okuzisasula mu mwezi gumu gwokka kyokka ng’omuguzi ono ye yalina okuligula.\nSsentebe Ssegujja bamunoonyerezaako.\nAbatunzi bwe baawulira kino bateeka emikono ku ndagaano kyokka n’okutuusa kati ssente tezibaweebwa nga.\nEttaka lino liriko ekyapa nga kuliko abantu babiri bannannyini lyo. Kuno kuliko Ekochu Richard amanyiddwa nga Mitti Ibrahim ne Abasi Mugerwa eyeeyita Patrick odong.\nNassinde mmaze ebbanga nga mmwesibako ayogere ddi lwe yawa bassentebe ssente zino era oba yazibawa mu mpeke oba ceeke.\nYagambye: Ebintu ng’enda kubimala n’abantu abanguza ettaka, tewali ajja kubiyingiramu.”\nAbanene abalala be basuuzizza ettaka lya Gavumenti e Ntebe\nENSONGA z’okubba ettaka lya Gavumenti mu kibuga ky’e Ntebe zaatuukako ne mu Palamenti omwaka guno.\nNga 11 July 2013, Minisita w’ebyamasannyalaze n’obugagga obukusike, Ying. Irene Muloni yategeeza Palamenti nga bwe babbye ebintu bya Gavumenti ku Poloti 7 Lugard Avenue e Ntebe.\nWiiki eyaddako nga 18 July 2013, omubaka wa Ntebe Municipality Muhammad Kauma, naye yalaga okutya abagagga babaguzizza ettaka lya Gavumenti e Ntebe kumpi kulimalawo ng’alaga nti abakulembeze mu Ntebe be bakikola.\nKino kyavaako olukiiko olwenjawulo nga 22 July okuteesa ku ngeri y’okutaasaamu ettaka ly’e Ntebe. Olukiiko lwalimu bonna abavunaanyizibwa ku byettaka e Ntebe omuli ab’akakiiko k’eggwanga ak’ebyettaka; Wakiso District Land Board, Ntebe Town Council n’abakungu okuva mu minisitule yebyettaka, abapunta b’ettaka n’abalala ne bateesa ku ngeri and ettaka gye ligabibwamu obubi n’okulibba.\nPoloti ku Eric Magala Road eyaleese ebizibu.\nB’ani abafunye ettaka?\nEttaka eriri ku Poloti 7 Lugard Avenue mu butuufu lya kitongole kya Gavumenti ekipunta ettaka n’okusima ebyobugagga eby’omu ttaka era ekyapa baakiwandiisa mu mannya ga Uganda land Commission mu 1963.\nWabula ekyapa ekirala kyazuulibwa ng’abakulira ebyettaka e Wakiso baakiwa James Paul Ejupu. Ekyewuunyisa kwe kuba nti Disitulikiti y’e Wakiso terina buvunaanyizibwa ku ttaka lino!\nEttaka eriri ku Eric Magala Road lya kitongole kya Civil Aviation Authority (CAA), kyokka era kyazuuliddwa nti abakulira ebyettaka e Wakiso baaligaba ne bawa n’abagagga ebyapa. Bino Minisitule y’ebyettaka yasabye ababirina okubikomyawo era byakusazibwamu.\nOkumanya obubbi bw’ettaka e Ntebe bugenze wala, ekitongole kya CAA kirina yiika z’ettaka 132 wakati mu kibuga, kyokka abakulembeze b’ekibuga baabadde basazeeko yiika 30 ne baziwa Proline Soccer Academy eya Mujib Kasule!\nOmuwandiisi w’ebyapa mu Minisitule y’ebyettaka ye yasazizzaamu ekyapa ekyali kyaweebwa aba Proline. Kyokka akulura Proline Mujib Kasule n’okutuusa eggulo yabadde tamanyi nti ekyapa kye kyasaziddwaamu, yasuubizza nti ayinza okugenda mu kkooti ebasalirewo.\nEttaka eddala eryabadde litundiddwa lya ttendekero ly’ebyennyanja erya Fisheries Training Institute, kyokka lyabadde liweereddwa omugagga wa Masindi Hotel Ltd .\nEbizibu nga binajja otuuyanira ku ggolu, kyazuuliddwa nti ettaka liri mu kibangirizi kya mmita 200 NEMA kye yalekawo okwetooloola ennyanja.\nAte n’abettendekero nabo balyagala, ensonga zikyagonjoolwa wakati wa NEMA n’akakiiko ka Disitulikiti ye Wakiso ak’ebyenteekateeka.\nEttaka eddala eritundiddwa lya ttendekero lya basaveya eriri ku Julia Sebutinde Road era Gavumenti ekyanoonyereza abaalitwala mu bukyamu.\nNassinde agamba nti baamuguza poloti.\nMinitita w’ebyettaka, Daudi Migereko yasindise akakiiko akenjawulo e Ntebe kanoonyereze ababba ettaka n’ebizimbe bya Gavumenti n’akawa omwezi gumu okuba nga kamuwadde bye kazudde.\nAni yassa emikono ku ndagaano z’ettaka?\nEkyewuunyisa kwe kuba nti Nassinde agamba nti yakola endagaano n’abaamuguza ettaka nga January 4 2011 kyokka nga bano baali tebannaba kuyingira ofiisi zino. Kiraga nti n’okusasula yasasula.\nKyokka mu kitongole ky’ebyettaka yagendayo nga November 1 2012 era ettaka n’amanya nti lyali lya freehold nga baaliwandiisa ku volume 1244 folio 17 nga poloti ziriko 3.\nKu mannya g’abantu abaali balimuguza tekwaliko n’omu kubanga ekyapa kiri mu mannya ga Ekochu Richard ne Patrick Odong .\nNassinde agamba nti yagula ettaka kyokka ku ndagaano olupapula Olwokubiri tekuli muntu yenna yaluteekako mukono ng’ate olusooka buli muntu yateekako omukono.\nabakungu bye bagamba\nSsentebbe wa ggombolola A, David Wasswa Kasule yagambye, “Tubuuze Nassinde atubuulire ssente gye yazimpeera.\nNze sijja kwogera ku nsonga nga ziri mu mikono gya poliisi, tulinde emale okunoonyereza,” bwe yagambye,\nOmu ku baaliwo ng’endagaano ekolebwa, Hussein Wassajja yagaanye okubaako ky’ayogera ku nsonga eno.\nChrysostom Katumba, puliida eyakolera Nassinde endagaano agamba nti ye teyalaba ku ssente nga ziweebwa abantu abagambibwa okuba nti baatunda nti ye yakola bukozi ndagaano ebyaddirira teyabimanya.\nAkulira eby’ettaka ku poliisi e Kibuli, Fred Enanga yagambye nti omusango guno gwaloopeddwa mu ttabi ly’atwaala ebyettaka Entebbe era nga guli ku fayiro nnamba\nGEf/492/13. Agamba nti yasindise dda bambega okutandika okunoonyereza ku nsonga.\nBassentebe e Ntebe batunda batya ettaka lya Gavt. mu ngeri y’ekifere?\nAlagidde abayeekera okutta aba Gaddafi\nAbakulembeze mu ggwanga muve mu kwerumaaluma\nAbagambibwa okutigomya ab'e Kammengo babakutte\nAbavubi kati balwana na nnyanja!\nDiego Maradona eyaliko kafu...\nEnsi yonna eri mu kukungubaga lw'okufa kw'eyaliko kafulu mu kucanga akapiira mu nsi yonna Diego Maradona afudde....\nAkakiiko k'eddembe ly'obunt...\nAKAKIIKO k’eddembe ly’obuntu kavumiridde ebikolwa by’okutyoboola eddembe ly’obuntu ebyetobese mu kwegugunga okwabaddewo...\nKapere bamugobye mu kibiina...\nTAATA Sam yeegasse ku Ssenga Ssebanga ne bagoba Kapere nga bamulanga kwagala kutabula kibiina kyabwe. Mu kaweefube...\nPoliisi eremesezza Bobi Win...\nPOLIISI e Kibaale eremesezza Bobi Wine okukuba olukung'aana mu kifo kye yategese ne bamutegeeza nti takkirizibwa...\nMutabani wa Muzaata atabuki...\nMUTABANI wa Sheikh Nuhu Muzaata Batte avuddeyo ku bulwadde obuluma kitaawe. Atabukidde abasaasaanya amawulire ag'obulimba...\nDiego Maradona eyaliko kafulu mu kuca...


Песни Песней 7 NRT - Oluyimba 7 LCB | Biblica América Latina\nПесни Песней 7 NRT - Oluyimba 7 LCB\n1Ebigere byo nga birabika bulungi mu ngatto,\nAmagulu go gali ng’amayinja ag’omuwendo,\nomulimu gw’omuweesi omukalabakalaba.\n2 Ekkundi lyo kibya kyekulungirivu,\nekitaggwaamu nvinnyo entabule obulungi.\nEkiwato kyo ntuumu ya ŋŋaano\n3 Amabeere go gali ng’abaana b’empeewo,\n4 Ensingo yo eri ng’omunaala ogw’amasanga.\nAmaaso go gali ng’ebidiba eby’omu Kesuboni\nebiri ku mulyango ogw’e Basulabbimu.\nEnnyindo yo eri ng’omulongooti ogw’e Lebanooni\n5 Omutwe gwo gukuwoomera ng’olusozi Kalumeeri,\nn’enviiri zo ziranga emiguwa egy’effulungu;\nKabaka asendebwasendebwa ebintu byakwo.\n6 Ng’olabika bulungi, ng’osanyusa\nggwe omwagalwa n’obulungi bwo.\n7 Oli muwanvu ng’olukindu,\nn’amabeere go gali ng’ebirimba eby’ebibala byakwo.\n8 Nayogera nti, “Ndirinnya olukindu,\nera ndikwata ebibala byalwo.”\nAmabeere go gabeere ng’ebirimba eby’oku muzabbibu,\nn’akawoowo ak’omu kamwa ko ng’ebibala eby’omucungwa\n9 n’akamwa ko nga nvinnyo esinga obulungi.\nNe wayini amirwe bulungi muganzi wange,\nng’akulukuta mpola mpola ku mimwa gy’abo abeebase.\n10 Ndi wa muganzi wange,\nera naye anjagala nnyo.\n11 Jjangu, muganzi wange tugende ebweru w’ekibuga,\ntusuleko mu byalo.\n12 Tukeere tugende mu nnimiro z’emizabbibu,\ntulabe obanga emizabbibu gimulisizza,\nobanga n’ebimuli byagwo byanjuluzza,\nobanga n’emikomamawanga gimulisizza,\nera eyo gye nnaakulagira okwagala kwange.\n13 Amadudayimu[a] gawunya akawoowo,\nne ku miryango gyaffe waliwo ebibala ebisinga obulungi,\nEbyakanogebwa awamu n’ebikadde,\nbye nkuterekedde muganzi wange.\n7:13 Amadudayimu gayamba mu by’okuzaala\nLCB : Oluyimba 7


Bukedde Online - Bakutte abatunda zaabu ow'ebicupuli\nBamukutte abba amataala ku mmotoka\nPoliisi ekoze ekikwekweto ku kkampuni ezisuubula n'okutunda zaabu n'ekwata abafera abantu nga babaguza zaabu ow'ebicupuli.\nAnton Chsherbakov okuva mu ggwanga lya Kazakhstan yakwatiddwa mu bifere.\nBya Eria Luyimbazi\nPOLIISI ekoze ekikwekweto ku kkampuni ezisuubula zaabu nga kigambibwa nti bannyinizo babadde bazikozesa okufera abantu ssente eziri mu buwumbi.\nKino kiddiridde abamu ku bantu abaaferebwako ssente zaabwe nga balimbiddwa nti babaguzizza zaabu okwekubira enduulu ku poliisi ne ofiisi ez'enjawulo, nga bwe waliwo abafere abaggulawo kkampuni mwe basinziira okubabbako ssente zaabwe nga babalimbye nga bwe babaguzizza zaabu.\nOmwogezi w'ekitongole kya poliisi ekinoonyereza ku buzzi bw'emisango, Vincent Ssekate yategeezezza nti waliwo abasajja abaawandiisa kkampuni ez'enjawulo era ne bafuna ne satifikeeti nga beefudde abatunda zaabu kyokka ne bakomekkereza nga babbye abantu.\n"Okunoonyereza kwakoleddwa ku kkampuni ssatu okuli; Benal group ne Transmwani ezisangibwa e Muyenga ne Mabasha Africa Logistics International Ltd esangibwa e Bugoloobi. Zino zirina layisinsi wabula ng'abaziddukanya babeemulugunyaako olw'okufera abantu."\nYambye nti mu kikwekweto baakwatiddemu bannansi b'e Congo okuli Jeanot Imiakani Bokwete, Kelvis Essoa ne Thiery Baraka Mugisha ssaako Anton Chsherbakov okuva mu ggwanga lya Kazakhstan, era bano bazziddwa mu mawanga gwabwe.\nBano baakwatiddwa ne Bannayuganda Abel Omonoi ne Moses Mperekezi.\nSsekate yagambye nti abafere bano bawandiisa kkampuni zaabwe era ne bafuna satifikeeti, oluvannyuma ne bagiteeka ku mutimbagano nti bagula zaabu, era abakolagana nabo tebamanya nti bakolagana na bafere.\nYagambye nti omuntu gwe basikiriza okuva ebweru w'eggwanga okujja okugula zaabu bamutwala mu kifo we bagamba nti we bamusaanuusiza nga bamulaga omutuufu gw'asooka okutwalako oluvannyuma ne bamusaba ssente okumuwa zaabu omulala.\nYagambye nti abafere bano bakolagana ne bannamateeka naddala mu kubaga endagaano kwe balimbira nti batunda era ng'abamu poliisi yafunye ebibakwatako kuba amannya gaabwe galabikidde ku ndagaano abafere bano kwe babbidde ssente ku bantu.\nSsekate yasabye abaagala okugula zaabu beekwate ebitongole ebyokwerinda ebisobola okukebera ebikwata ku kkampuni ezisuubula n'okutunda zaabu.\nBamalaaya banyaze munnansi wa Ethiopia ddoola 700 ne baleka nga bamwambudde\nPoliisi yaakwekenneenya obutambi obubadde busaasanyizibwa mu bantu\nBasabye Palamenti ekkirize Mubende ekutulwemu\nPoliisi eremesezza abatuuze okugoba munnaabwe ku kyalo\nAni alya ssente za NAADS e Mubende kumpi kuzimalawo?


KOJJA TIPS – The Bed Room Teacher\nCategory Archives: KOJJA TIPS\nOmukyala yenna yalina okuteeka omukira mumana naye tayiinza kugusaamu nga tegunayima era naye alina ebifo byakwatamu neguyima bulungi. Oyinza okugukwata omutwe gwagwo n’ogusiimula n’egalo. Oyinza okugukisiinga ng’ogulumaluma. Oyinza okugukwata ng’ogusiimuula olukiindo. Oyinzs okulumaluma enkivu webayisa akajirita nga bakila tayiri kubantu abakomole. Abakyala muyige nti omukira nagwo gumala kuyima negulyoka gunyuma. Ogwo oguliinga omuguwa tegunyuma nakatono […]\nPosted byAniwalu July 30, 2017 Posted inAKABOOZI kekikuru, KOJJA TIPS, SSENGA TIPSTags: Akaboozi Kekikuru, kwezina1 Comment on Enkwata Y’embolo\nOkwaniriza Emana Mu mbolo\nOkwaniriza kuli buli kunjuuyi zombi kwabo abezina omwami n’omukyala Okwezina gwetaga buli omu okumala okusanyukira munne kwetuyita okwaniriza akaboozi era n’amwaniriza bulungi n’essanyu. Oyinza okumwaniriza nga omugenyi gwe omazze ebbanga nga tomulaba era n’omusanyukira ne’essanyu ery’ensusso. Awo mutandikka okwezina mutekwe okutuka ku point buli omu waali ayagala kuzina oba kuzinbwa. Mwanilize bemuzina nebebazina\nPosted byAniwalu July 30, 2017 Posted inAKABOOZI kekikuru, KOJJA TIPS, SSENGA TIPSTags: okwezinaLeave a comment on Okwaniriza Emana Mu mbolo\n1. Ogulina omutwe ogw’omusononwa 2. Ogulina omutwe ogw’ekibuta. 3. Omunene nga katono 4. Embolo ya kansiiwa 5. Omunene nga muumpi. 6. Akawaanvu nga katono. 7. Omumpi nga mutono 8. Ogw’ebitege 9. Omukendufu. 10. Ogwetiimba emisuwa 11. Oguyima empola 12. Oguyima ennyo 13. Ogufuka amaangu era gwegugwa amangu. 14. Ogulwawo okufuka era gwegulwawo okugwa 15. Ogufuka […]\nPosted byAniwalu July 27, 2017 Posted inKOJJA TIPSTags: emboloLeave a comment on Ebika By’embolo\nOkusikina Okw’okubuuza (Oluyimba lw’eggwanga)\nOkusikina okw’okubuuza enjawulo kunsikina endala era nga kulina ebigambo byakwo ebikweyawulidde. Oba olina by’abuuliza n’ebyaddamu mukusikina Nakansiiwa Wanji ssalongo nannyini kansiiwa yange Oguwulira? Guli muuyo mwennyini kansiiwa katakure. Enki Ekusiiwa? Ssalongo emana yo yensiiwa Kati nno kanjitakule Joogere ojjitakule sinaba kumatila mbolo yo. Nalongo oguwulira muli munda wengukyusa nga akyusa government yaffe Guwulira kansiiwa munda […]\nPosted byAniwalu July 23, 2017 Posted inKOJJA TIPS, SSENGA TIPSTags: kojja, kusikina, ssengaLeave a comment on Okusikina Okw’okubuuza (Oluyimba lw’eggwanga)\nEnsonga Lwaki Abasajja Benaku Zinno Basigaliza Gwakuzina Buzinnyi Eby’okuwasa Babivako\nEnsonga ezitiisa abavubuka okufuna abawala ab’enkalakkalira Abawala ba leero abaagala ssente okukira ejjembe. Abavubuka benaku zino tebakyalina true love olw’esonga mbu abawala benaku zino babafula bank, omuwala agenda nasaba omusajja sente nazimupika nabanga eyazimuwoola oba gweyaziteresa. Ensonga ezibagobye ku kubeera n’abaagalwa ab’enkalakkalira ne basigaliza kubazinamu ka one nil ‘kukwabula’ bukwabuzi. 1 Basaba ebintu bingi: Omuwala […]\nPosted byAniwalu July 20, 2017 Posted inKOJJA TIPS, SSENGA TIPSTags: obufumboLeave a comment on Ensonga Lwaki Abasajja Benaku Zinno Basigaliza Gwakuzina Buzinnyi Eby’okuwasa Babivako\nSooma Entunula Y’omukazi Omannye Ebimusiiwa\nAbakazi abasinga babeera n’ensonyi okugamba bba oba muganzi nti ayagala omuzina kuba nabo oluusi batera okufuna ekyoyerezi ky’okusinda ku mukwano naye nga bannaabwe tebabiriiko. Ng’oggyeko ebigambo abaagalana bye batera okwegunjizaako nga bitegeeza kusaba mukwano okugeza, Tugende tukiike, Twandigenze mu nsiitaano, e Namboole, okumeggana n’ebirala, ekimu ku bye bakozesa okuwa baganzi baabwe oba babbaabwe obubaka y’engeri […]\nPosted byAniwalu July 8, 2017 Posted inKOJJA TIPS, SSENGA TIPSTags: akabooziLeave a comment on Sooma Entunula Y’omukazi Omannye Ebimusiiwa\nOmukazi omukaba abeeramu embeera y’obwenzi buli era lw’atunula mu maaso g’omusajja galaga ng’ali mu mukwano ne bw’atabeera muganzi we. Amaaso gabeera gasosonkereza nnyo nga galinga agalaga omusajja nti ndi mwetegefu okukola amapenzi ssinga omutima gubeera gusiimye. Ab’engeri eno tebatya kutunula butereevu mu maaso ga musajja abalala ne bateekamu okubeera ng’abaloola. Bano tebatya kuwemula na kukunama […]\nPosted byAniwalu July 8, 2017 Posted inKOJJA TIPSTags: entunulaLeave a comment on Entunula Y’ekikaba\nOmusajja Nsindika Ngyaake Bibbino by’alina okukola okufuna amaanyi g’omu kisenge\nAbasajja bangi ekibayisa ‘ssebo’ lwa kwambala mpale mpozzi n’okubeera n’ebitundu by’ekyama ebyekisajja, naye bwe gutuuka ku ky’okutuukiriza ennono y’amaka ηηamba okunyumya akaboozi bapipira nga beetaaga kusindika balyoke baake, sso ng’abalala yingini tekuli wadde omuliro! Olw’amaanyi g’ekisenge okukendeera mu basajja, buli kawungeezi osanga bangi abasimbye layini mu bifo we bafumba emmamba bafunemu ku lungubanguba. Abalala banyiikira […]\nPosted byAniwalu July 2, 2017 Posted inKOJJA TIPSTags: kojja, ssengaLeave a comment on Omusajja Nsindika Ngyaake Bibbino by’alina okukola okufuna amaanyi g’omu kisenge\nBuli muntu ali mu mukwano buli kiseera anoonya engeri gy’agulunga bombi basobole okunyumirwa n’okuguwangaaza. Lwakuba batono abafaayo oguguyiiyiza, n’oluusi ekivaamu kwe ‘kubowa’, oluusi buli omu essanyu n’atandika okulinoonyeza awalala. Okwewala omukwano gwammwe okutuuka ku ssa lino; buli olukya leetayo akapya akanazza obuggya laavu yammwe; 1 Weenyigiremu butereevu. Ku ludda lw’abakazi batono kino abakifaako, sso nga […]\nPosted byAniwalu July 2, 2017 Posted inKOJJA TIPSTags: Akaboozi KekikuruLeave a comment on Buli Lunaku Leetayo Akakodyo Akapya Ekisenge Kijule Ebugumu


Bukedde Online - Uganda erumbiddwa obulwadde obuleetebwa obuwundo\nMuseveni alabudde abajaasi be ku kibba ttaka...\nMinisita w'ebyobulamu Ruth Aceng\nMINISITULE y’ebyobulamu erangiridde nti Uganda erumbiddwa omusujja ogw’obulabe ogusasanyizibwa obuwundo n’ebinyira ogwakatta omuntu omu.\nOmusujja guno ogumanyiddwa nga ‘Marburg Virus Disease’ gusobola okukwata omuntu nga guyita mu musaayi, omusulo, embitambi y’omuntu era gusobola okuva mu bisolo ebyefananyiriza omuntu ng’enkima n’ebisodde.\nMinsita w’ebyobulamu Dr. Ruth Aceng ategeezezza mu kiwandiiko nti obubonero bw’obulwadde buno kuliko okusesema omusaayi,okuwulira obulumi mu nnyingo,okuva omusaayi mu nyindo,amaaso,ekibuno,amatu,emabega ne ku lususu.\nEbitundu ebisoose okukosebwa biri mu buvanjuba bwa Uganda mu disitulikiti y’e Kween omukazi ow’emyaka 50 gye yafudde oluvannyuma lw’okujjanjaba ow’oganda lwe eyafudde ng’ava okuyigga ensolo z’omu nsiko.\nObulwadde buno buletebwa akawuka akasirikutu akasangibwa mu buwundo n’ebinyira n’ebisolo ebyefanaanyiriza omuntu era butta abantu kyokka nga bwe bulabukirirwa amangu asobola okujjanjabwa n’awona\nMinisitule etaddewo ebifo awasobola okujjajjabirwa abalumbiddwa obulwadde buno ku ddwaliro e Kapchorwa era egenda kutendeka abasawo bonna ku bikwata ku bulwadde buno.


Bukedde Online - Obuwumbi 13 zaafiira ku malwaliro 3\nObadde okimanyi nti butto w’ekisubi akola ku musujja mu bantu,...\nMutebi awawudde abazannyi be\nAba P7 baasinze kukola SST\nGavumenti aweze ab’e Kabowa okukwata mu ngalo...\nOMUBAZI omukulu ow’ebitabo bya Gavumenti afulumizza lipoota ku mivuyo gy’ensimbi egyetobeka mu kuddaabiriza eddwaaliro ekkulu ery’e Mulago n’okuzimba amalwaliro ery’e Kiruddu n’e Kawempe ng’eraga nti obuwumbi 13 zaafa ttogge olw’ensobi ezaakolebwa aba Minisitule y’Ebyobulamu mu kugaba kontulakiti ez’okugazimba.\nMu lipoota ye, John Muwanga yategeezezza nti ekisinga okweraliikiriza nti ssinga wabeerawo obuzibu, Gavumenti erina kuddamu kutumya bakugu okuva ebweru w’eggwanga kubanga abakugu abaakola omulimu ogwo, tebaatendeka Bannayuganda ku ngeri y’okugaddaabiriza.\nLipooti ya Muwanga ey’omwaka gw’ensimbi oguwedde 2018/19 yalaze nti Gavumenti yeewola ssente obukadde bwa ddoola za Amerika 15 okuva mu African Development Fund ne Nigerian Trust Fund mu nkola eyatuumibwa Improvement of Health Services at Mulago Hospital and the City of Kampala Project (MKCCAP).\nEnkola eno yagendererwamu okutumbula ebyobulamu by’abantu ababeera mu kibuga Kampala nga babazimbira n’okutumbula omutindo gw’eddwaaliro ly’e Mulago gattako ery’e Kawempe ne Kiruddu g’etwala. Ssente zino zaali za kuzimba n’okuddaabiriza emyala, entambula y’amasannyalaze n’amazzi mu ddwaaliro ly’e Mulago kuba kyali kizuuliddwa nti byali mu mbeera mbi. Okusooka emirimu gy’asooka kutambula bulungi nga bagoberera abakugu bye baali bakkaanyizzaako ku buli mutendera.\nKyokka abaali ku gw’okuzimba bwe baddamu okwetegereza, baakizuula nti ssente ze baali babaliridde zaali tezijja kumala era ne basalawo okuleka ebintu ebimu ebyali bibaliriddwa ku ntandikwa. Ebimu ku bintu ebikulu ebyali birowoozeddwaako byalekebwa ebbali okuli; ekifo mwe bajjanjabira abayi, we basimbuliriza ebitundu by’omubiri eby’omunda, we bakeberera endwadde, ekifo we bookera kasasiro n’okutereeza enkula y’ekifo byonna byalekebwa ebbali.\nKyokka omulimu gw’okuzimba bwe gwatandika ate ne baddamu, kyazuulwa nti ebintu ebyali birekeddwa ebbali byali bikulu ebitayinza kulekebwa. Minisitule y’ebyobulamu yasalawo okwewola ssente endala ekyavaako bbeeyi y’okuzimba okulinnya. Omulimu gw’okuzimba gwonna gwali gwakumala emyaka ebiri, wabula gwayitamu emyezi 16. Ezimu ku nsonga ezaavako akasoobo mwalimu okulwawo okusengula abalwadde\nKusasira ayise abakyala bakaabire wamu\nObadde okimanyi nti butto w’ekisubi akola ku musujja mu bantu, enkoko n’ebisolo ? Soma wano mu mboozi y'omukenkufu\nObadde okimanyi nti butto w’ekisubi...\nObadde okimanyi nti butto w’ekisubi akola ku musujja mu bantu, enkoko n’ebisolo ? Soma wano mu mboozi y'omukenkufu...\nBawadde endowooza ku Ssemateeka...\nLwokutaano, KCCA yeetegekera kuddiηηana ne African Stars ey'e Namibia, mu CAF Champions League e Lugogo. Mu gwasooka,...\nAviv, eyamenyekera mu kutendekebwa mu Amerika omwezi oguwedde wabula kati ali mu mbeera nnungi ng’era empaka za...\nKkooti ewadde Lukwago obukadde...


Bukedde Online - Bba wa Sharita omupya yaakanjulwa abakyala basatu\nAbaserikale abagambibwa okwenyigira mu kutta Kaweesi babaggyeeko omusaayi\nBUKEDDE KU SSANDE AFULUMYE NG'ALIMU GANO\nOMUSAJJA Sharita gwe yafunye yaakanjulwa abakazi abalala basatu! Nga tannaba kufuna Sharita, yasoose kugugulana n’omu ku bakyala be ng’omukazi amulumiriza okubeera omufere.\nOmulangira Kayondo Musanje ne Pasita Joy Kihuguru ku mukolo gwabwe ogw’okwanjula. Ku ddyo, Nisha ne Kayondo mu biseera byabwe ebyeddembe.\nMusajja ayogera mpolampola era mu kweyanjula amannya agasengeka bw’ati: Omulangira Noah Kayondo Musanje omutuuze e Chicago mu Amerika.\nWadde yeeyanjula ng’Omulangira, mu Pasipooti ye akozesa mannya ga Noah Bukenya.\nJoy Kihuguru y’omu ku bakyala abaayanjula Kayondo mu bazadde era omukolo gw’okwanjula baagukola nga December 23, 2015 e Makerere mu Kampala.\nJoy naye yali akola ku ttivvi wabula kati Paasita mu Kkanisa eyitibwa Soaring with Eagles Ministries mu Kampala.\nJoy agamba nti Kayondo takoma ku kubeera mufere wa laavu wabula n’ensimbi azifera era agamba nti baagenze okwawukana ng’ensimbi Kayondo z’amuliddeko mpitirivu.\nYalabudde Sharita nti okwewala obutejjusa mu maaso, talina kwesembereza musajja ono ku ssente kubanga “asobola okukuteekamu akakadde kamu, naye ng’abala kukunyaga obukadde 50”.\nSharita okufuna Kayondo yamala kwawukana ne bba ow’empeta Richard Jude Mutaawe mu 2016 era omukazi n’agenda mu kkooti e Nakawa ng’asaba ebaawukanye era emuwe n’olukusa olusigaza abaana.\nEyali amanyiddwa ennyo nga Sharita Mutaawe aweereza pulogulaamu z’okwanjula n’embaga ku Ttivvi, awo n’akyuka ne yeggyako erya Mutaawe n’addayo ku mannya ge aga Sharita Namusoke Mazzimawanvu.\nSharita yakyazizza Kayondo ewa Ssenga we e Nalubabwe mu Mukono era oluvannyuma ne bagendako e Dubai okuwummulako.\nSharita oluvannyuma yatadde obubaka ku mukutu gwa Facebook nga yeebaza Katonda olw’okufuna omwami omutuufu, wabula ebifaananyi ebiraga ‘feesi’ y’omusajja teyabitaddeko.\nYagambye nti omusajja we ayagala amukuume nga wa kyama okutuusa ku kwanjula okusuubirwa okubeerawo ku nkomerero y’omwezi guno. Tekimanyiddwa oba Sharita yategeddeko nti ye mukazi owookuna okwanjula Kayondo mu bazadde.\nNga Kayondo tannaba kwanjulwa Joy, waliwo abakazi abalala babiri abaamwanjula nga kuno kuliko abeera mu Uganda n’omulala ali e Chicago mu Amerika.\nNisha Katusabe ye mukazi Kayondo gwe yasooka, oluvannyuma n’ayanjulwa Aisha Katalema.\nBano bombi akyabalina era Nisha abeera mu Uganda ate Aisha ali mu Amerika.\nWabula kigambibwa nti ng’oggyeeko abakazi abaamwanjula, waliwo abakazi abalala b’abadde acanga okuli Dorris enzaalwa y’e Malawi wabula ng’abeera mu Amerika kw’ossa n’omuwala omulala eyeeyita Dianne Dean era ono yatadde n’obubaka ku Facebook nga yeekokkola Kayondo era ng’amaliriza akolima nti kasita naye azadde abaana abawala nabo balibayisa mu mbeera yeemu gy’ayisaamu abawala omuli ne b’atuuse okuzaala.\nJoy mu kwogera ne Bukedde yagambye nti Kayondo yasooka kumutuukirira ng’amugamba nti alina ettaka lye yaguze kyokka lirimu ebizibu era ayagala amutwaleyo balisabire wabula gye byakkira ng’amusabye okumuwasa.\nNg’emikolo gy’okwanjula gituuse, nti Kayondo yatandika okussaawo obukwakkulizo era Joy okwewala okuswala, n’akwata obukadde 8 n’aziweereza Kayondo zikole ku bya tiketi.\nYagenda mu maaso n’okumufera ensimbi okutuusa lwe baayawukana. Wabula mu maloboozi Kayondo ge yatadde ku yintaneti yagambye nti yaweerezanga Joy ssente nyingi era ng’azissa mu mirimu gy’ekkanisa wabula nga talaga nsaasaanya nnambulukufu era baafuna obutakkaanya oluvannyuma ne baawukana.\nJoy agamba nti ekyasinga okumutabula, ye Kayondo okumutegeeza nti talina mukazi yenna mu bulamu bwe ate oluvannyuma n’akizuula nti alina abakazi abalala babiri.\nDon Bahat ayogedde ku by'okumusiba e Zambia\nHosiwe akutte nnyina ne Odoliko


BISOME MU Afrikaans Albanian Amharic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Bengali Bicol Boulou Bulgarian Cakchiquel (Central) Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chol Cibemba Cinyanja Croatian Czech Dangme Danish Dutch Efik English Estonian Ewe Fijian Finnish Fon French Ga Garifuna Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lamba Lhukonzo Lingala Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Macua Malagasy Malay Malayalam Maltese Mam Mambwe-Lungu Marathi Mauritian Creole Maya Mazatec (Huautla) Mixe Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngabere Ngangela Nias Norwegian Nyaneka Nyungwe Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Russian Samoan Sango Saramaccan Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urhobo Uruund Venda Vietnamese Waray-Waray Wayuunaiki Xhosa Yoruba Zande Zapotec (Isthmus) Zulu\nLwaki Yesu Yabonaabona era n’Afa?\n“Okuyitira mu muntu omu ekibi kyayingira mu nsi, okufa ne kuyitira mu kibi.”—Abaruumi 5:12\nWandizzeemu otya singa omuntu akubuuza nti: “Oyogala okubeerawo emirembe gyonna?” Bangi bajja kuddamu nti bandyagadde naye nti ekyo tekisoboka. Bagamba nti okufa kyatutonderwa.\nNaye ate singa obuuzibwa nti: “Oyagala okufa?” Abantu abasinga obungi bajja kuddamu nti nedda. Ekyo kiraga ki? Wadde nga ffenna twolekagana n’ebizibu ebitali bimu, twagala nnyo okubeera abalamu. Bayibuli eraga nti Katonda yatutonda nga twagala okubeerawo emirembe gyonna. Mu butuufu Bayibuli egamba nti: “Yateeka mu mitima gyabwe ekirowoozo eky’okubeerawo emirembe gyonna.”—Omubuulizi 3:11.\nNaye eky’ennaku kiri nti abantu bafa. Kiki ekiviirako abantu okufa? Katonda alina ky’anaakola okutereeza embeera? Eby’okuddamu Bayibuli by’ewa ku nsonga ezo bizzaamu nnyo amaanyi, era birina akakwate n’ensonga lwaki Yesu yabonaabona era n’afa.\nEssuula essatu ezisooka mu kitabo ky’Olubereberye ziraga nti Katonda yatonda abantu abaasooka, Adamu ne Kaawa, nga balina essuubi ery’okufuna obulamu obutaggwaawo era yabategeeza kye baalina okukola okusobola okubufuna. Essuula ezo era ziraga nti tebaagondera Katonda era baafiirwa enkizo ey’okubeera abalamu emirembe gyonna. Olw’okuba ebigambo ebyo tebinnyonnyolwa bulungi, abamu tebabikkiriza era bagamba nti olwo lugero bugero. Naye okufaananako ebitabo by’Enjiri, waliwo obukakafu obumala obulaga nti ebyafaayo ebiri mu kitabo ky’Olubereberye bituufu. *\nBiki ebyava mu bujeemu bwa Adamu? Bayibuli eddamu nti: “Okuyitira mu muntu omu ekibi kyayingira mu nsi, okufa ne kuyitira mu kibi, okufa ne kubuna ku bantu bonna kubanga bonna baayonoona.” (Abaruumi 5:12) Adamu bwe yajeemera Katonda yayonoona, bw’atyo n’asubwa enkizo ey’okufuna obulamu obutaggwaawo era oluvannyuma n’afa. Olw’okuba tuli bazzukulu be, naffe twasikira ekibi, era okuva olwo abantu balwala, bakaddiwa era bafa. Ensonga lwaki abantu bafa, ekwatagana n’ekyo bannassaayansi kye bazudde nti abaana basobola okuba nga bazadde baabwe. Naye waliwo Katonda ky’akozeewo okutuggya mu mbeera eyo?\nKATONDA KYE YATUKOLERA\nKatonda yakola enteekateeka tusobole okufuna obulamu obutaggwaawo Adamu bwe yali atufiirizza. Ekyo Katonda yakikola atya?\nBayibuli egamba nti: “Empeera y’ekibi kwe kufa.” (Abaruumi 6:23) N’olwekyo Adamu yafa olw’okuba yakola ekibi. Mu ngeri y’emu, naffe tufa olw’okuba tuli boonoonyi, era ng’ekibi ekyo tuzaalibwa nakyo olw’okuba twakisikira okuva ku Adamu. Katonda yasindika omwana we Yesu, okutufiirira. Naye kyasoboka kitya omuntu omu okufiirira abangi?\nOkufa kwa Yesu kutuggulirawo ekkubo ery’okufuna obulamu obw’essanyu era obutaggwaawo\nOlw’okuba ekibi n’okufa byava ku bujeemu bw’omuntu omu eyali atuukiridde, Adamu, era kyali kyetaagisa omuntu omu atuukiridde eyandisigadde nga mwesigwa okutuukira ddala okufa, okununula abantu bonna. Bayibuli ekinnyonnyola bw’eti: “Ng’obujeemu bw’omuntu omu bwe bwaviirako bangi okufuuka aboonoonyi, n’obuwulize bw’omuntu omu bujja kuviirako bangi okufuuka abatuukirivu.” (Abaruumi 5:19) Yesu ye yali ‘omuntu oyo omu.’ Yava mu ggulu n’afuuka omuntu atuukiridde *, era n’atufiirira. Kati tusobola okuba n’enkolagana ennungi ne Katonda era n’okuba n’essuubi ery’obulamu obutaggwaawo.\nENSONGA LWAKI YESU YABONAABONA ERA N’AFA\nNaye, lwaki kyali kyetaagisa Yesu okufa? Katonda Omuyinza w’Ebintu Byonna yali tasobola kuleka bulesi bazzukulu ba Adamu ne babeera balamu emirembe gyonna? Ekyo yali asobola okukikola. Naye kyandimenyeewo tteeka lye yali yawa erigamba nti empeera y’ekibi kwe kufa, ate ng’etteeka eryo lyali teriyinza kukyusibwa. Kkulu nnyo era liraga obwenkanya bwa Yakuwa.—Zabbuli 37:28.\nSinga Katonda teyanywerera ku bwesigwa bwe, abantu bandibuusizzabuusizza obanga asobola okusigala nga mwesigwa mu bintu ebirala, gamba ng’okusalawo ani ow’okufuna obulamu obutaggwaawo mu bazzukulu ba Adamu. Abantu bandibadde basobola okumwesiga nti ajja kutuukiriza ebisuubizo bye? Olw’okuba Katonda yanywerera ku misingi gye egy’obwenkanya okusobola okutununula, tuli bakakafu nti bulijjo ky’akola kiba kituufu.\nOkuyitira mu kufa kwa Yesu, Katonda atusobozesa okufuna essuubi ery’obulamu obutaggwaawo mu nsi empya. Weetegereze ebigambo bya Yesu ebiri mu Yokaana 3:16. Yagamba nti: “Kubanga Katonda yayagala nnyo ensi n’awaayo Omwana we eyazaalibwa omu yekka, buli muntu yenna amukkiririzaamu aleme okuzikirira, wabula afune obulamu obutaggwaawo.” N’olwekyo okufa kwa Yesu tekwoleka bwenkanya bwa Katonda kyokka, naye okusingira ddala kwoleka okwagala kwa Katonda.\nNaye lwaki Yesu yabonaabona era n’afiira mu bulumi obungi ennyo ng’ebitabo by’Enjiri bwe biraga? Yesu bwe yasigala nga mwesigwa wadde nga yabonaabona nnyo, yalaga nti ebyo Sitaani bye yayogera ku baweereza ba Katonda bya bulimba. Sitaani yagamba nti tewali muntu yandisigadde ng’anyweredde ku Katonda ng’afunye ebizibu. (Yobu 2:4, 5) Ebyo Sitaani bye yayogera byalabika ng’ebituufu bwe yasendasenda Adamu omuntu eyali atuukiridde, okwonoona. Naye Yesu, eyali atuukiridde nga Adamu, yasigala muwulize wadde nga yabonaabona nnyo. (1 Abakkolinso 15:45) Bw’atyo Yesu yakiraga nti Adamu naye yali asobola okusalawo okugondera Katonda. Yesu bwe yagumiikiriza okubonaabona yatulekera ekyokulabirako eky’okukoppa. (1 Peetero 2:21) Olw’okuba Yesu yali mwesigwa nnyo, Katonda yamuwa obulamu obutasobola kuzikirizibwa.\nENGERI GY’OYINZA OKUGANYULWAMU\nMazima ddala Yesu yafa, era yatuggulirawo ekkubo ery’okufuna obulamu obutaggwaawo. Wandyagadde okubeera omulamu emirembe gyonna? Yesu yatubuulira kye tulina okukola okusobola okufuna obulamu obwo. Yagamba nti: “Okusobola okufuna obulamu obutaggwaawo, kibeetaagisa okukumanya ggwe Katonda omu ow’amazima n’oyo gwe watuma Yesu Kristo.”—Yokaana 17:3.\nAbajulirwa ba Yakuwa bakukubiriza okuyiga ebisingawo ebikwata ku Yakuwa, Katonda ow’amazima n’Omwana we Yesu Kristo, era beetegefu okukuyamba mu nsonga eno. Ate era osobola okusoma ebisingawo ku mukutu gwaffe, www.jw.org/lg.\n^ lup. 8 Laba ekitundu “The Historical Character of Genesis (Ebyafaayo Ebiri mu Kitabo ky’Olubereberye),” mu Insight on the Scriptures, olupapula 922, Omuzingo 1, ekyakubibwa Abajulirwa ba Yakuwa.\n^ lup. 13 Katonda yaggya obulamu bw’omwana we mu ggulu n’abuteeka mu lubuto lwa Maliyamu. Omwoyo gwa Katonda omutukuvu gwakuuma Yesu n’atasikira butali butuukirivu okuva ku Maliyamu.—Lukka 1:31, 35.\n“Mukolenga Bwe Mutyo”\nMu kiro ekyasembayo nga tannattibwa, Yesu yakuŋŋaanya abatume be abeesigwa n’atandikawo omukolo ogw’okujjukira okufa kwe. Yabagamba nti: “Mukolenga bwe mutyo okunzijukiranga.” (Lukka 22:19) Buli mwaka Abajulirwa ba Yakuwa bagondera ekiragiro ekyo nga bakwata omukolo ogw’okujjukira okufa kwa Yesu. Omwaka oguwedde abantu, 19,862,783 be baaliwo ku mukolo ogwo.\nOmwaka guno omukolo ogw’okujjukira okufa kwa Yesu gugenda kubaawo ku Lwokusatu, Maaki 23, ng’enjuba emaze okugwa. Oyanirizibwa okubaawo ggwe n’ab’omu maka go awamu ne mikwano gyo okubaawo okuwuliriza okwogera okwesigamiziddwa ku Bayibuli. Okwogera okwo kujja kukuyamba okumanya ensonga lwaki Yesu yafa era n’engeri okufa kwe gye kukuganyulamu. Okuyingira kwa bwereere era tewajja kubaayo kusolooza ssente. Okumanya ekifo n’essaawa buuza Abajulirwa ba Yakuwa abali mu kitundu kyo. Oba oyinza okukebera ku mukutu gwaffe, www.jw.org/lg.\nTukwaniriza okubeerawo ku mukolo guno omukulu ennyo. Ojja kuyiga engeri obulamu bwa Yesu n’okufa kwe gye biyinzaobola okukuganyulamu.


Bukedde Online - Muggya wange yatta bbaffe n'ankomya\nOmukazi yabuuka n'eyavaako okufa kw'omwana...\nOKUFA kwa baze kwankuba wala katono ngwe n’eddalu. Abasawo baakola kya maanyi okumbudaabuda n’okunzizaamu essuubi n’okundaga nti nnina okubeererawo abaana bange.\nBashemera n’abaana be. Okuloota ng’ofunye omulimu mu nsi z’ebweru n’ogugaana kitegeeza ki? Nze Gift J e Makerere. Kikulabula obutalowoolereza mu bintu ebiri\nNze Pamela Bashemera mbeera Katooke mu Jinja - Kalooli mu disitulikiti y'e Wakiso.\nTwasisinkana ne baze mu 2017 e Katooke nga ndi musuubuzi wa matooke ate nga ye akola mirimu gya bwannakyewa.\nBaze okunkwana yasooka kuba kasitoma wange ng'amanyi okujja ne tunyumya era wano we yatandikira okunsuulayo obugambo okukkakkana nga muvuddemu mukwano.\nMu kunkwana, yantegeeza nga bwe yalina omukyala omukulu gw'alinamu abaana naye nga yanoba era ekyo ne nkigumira.\nTwatandika okubeera ffembi naye ebiseera ebyo, yali akyabeera mu nnyumba gye baali bapangisa ne mukyala mukulu. Kino nasooka ne nkigaana wabula n'antegeeza nga bwe wataali buzibu kuba oli baali baawukanye.\nOmukwano gwaffe gwatambula bulungi ddala era mu mukwano guno mwe nnazaalira n'abaana babiri. Wabula nga wayise ebbanga, twafunamu obutakkaanya ng'abafumbo ne nsooka nvaako ewuwe nga kalantiini yaakatandika okwewala okuyombagana.\nSaamanya nti okugenda kwange, nnali mpa mukyala mukulu luwenda lwa kuddihhana ne baze era n'adda mu ddya n'abaana be.\nMusajjawattu yali tamanyi nti yeekomerezaawo olumbe olugenda okumuggya mu bulamu bw'ensi eno.\nKino saakirondoola nnyo kuba munnange ono ye yali yansooka mu maka gano wabula baze yasigala ampeereza obuyambi bw'abaana wadde nga nnali sikyabeera naye.\nLumu nnakubra baze essimu era tuba twogera kwe kuntegeeza nga bw'atalina mirembe mu maka kuba omukyala okuva lwe yadda abeera ayomba buli kiseera ate nga buli lwe bayomba amusuubiza okumutuusaako obulabe.\nNamuddamu nti ebyo bye wayagala nga simanyi nti, omukazi bye yali amugamba yali abitegeeza era ekiro ekyo lwe yamutemaatema n'amutta n'adduka.\nNagenda okutuuka ku baze nga mu butuufu omukazi yamuttidde mu bulumi ne mpunga. Eno ye yali ensibuko y'okubonaabona kwange era kati mpita mu mbeera enzibu ddala era nga nsaba ebitongole ebiyambi nga biyita mu Bukedde okunziruukirira kuba sirina mulimu ate abaana bakyali bato.\nAbavuga bodaboda mutusobedde\nPoliisi erabudde aba bodaboda n'aba takisi ku kwekalakaasa\nAmateeka 12 agassiddwa ku babodaboda n'ebibonerezo byago


Bukedde Online - Nnaabagereka akaabizza abakungubazi ng'ayogera ku kitaawe\nAgatha ne Denzel era mujja kunyirira\nOmubaka Nsereko bamututte mu kkooti lwa bu...\nNNAABAGEREKA Sylivia Nagginda akaabizza abakungubazi bw’alombozze omukwano kitaawe gw’abadde amulaga okuviira ddala ng’akyali mu myaka emito.\nNnabagereka wa Buganda, Slyvia Nagginda ng'awa obubaka ku kitaawe omugenzi Luswata\nNnaabagereka yasinzidde mu Lutikko e Namirembe eggulo mu kusaba okwakulembedde okuziika kitaawe John Mulumba Luswata eyafudde obulwadde bw'ensigo n'omutima.\nNnaabagereka mu kusaba kwonna eyabadde alabika ng'amaziga asiba masibe yategeezezza abakungubazi nti yali yasemba okulaba ku maziga ga kitaawe bwe yalinnya ennyonyi omulundi gwe ogwasooka ng'agenda mu Amerika era bwe yali amusiibula (kitaawe) yatulika n'akaaba wabula oluvannyuma n'amwagaliza olugendo olulungi.\n"Bwe nnagenze okumulaba ku kitanda nga takyasobola na kwogera yantunuulidde mu mmunye n'akulukusa ezziga n'ange ne nkaaba, era ogwo gwe gwabadde omulundi gwange ogwokubiri okumulaba ng'akaaba," Nnaabagereka bwe yategeezezza olwo abantu amaziga ne gabayunguka ate naye n'alwana nago obutayiika.\nNnaabagereka yategeezezza abakungubazi abajjuzza Lutikko y'e Namirembe nti kitaabwe abadde musajja anyumirwa ennyo okusaaga era nga buli mboozi gy'anyumya ateekamu okusaaga nga kw'atadde okuseka ennyo, ekintu ekibadde kinyumira abaana be.\nMu kusaba kuno, nnamwandu w'omugenzi Luswata, Edith Namirimu Luswata, yategeezezza nti mu bbanga ly'amaze ng'ali ne bba tebayombyeko wadde oba okulwana nga bwe guli ku bufumbo obumu era ng'abadde amukwata ng'ekyatika n'ategeeza nti ebiseera bye byonna agenda kubisubwa nnyo.\nKino kyayongedde amaziga mu bakungubazi ssaako embeera y'ennaku olw'engeri nnamwandu gye yabadde alombojjamu obulamu bw'omugenzi.\nYagambye nti okukuza abaana mu mpisa omugenzi yakitwala ng'ekyomugaso era nga bwe kituuka mu kusoma akola buli ekisoboka okulaba ng'abaweerera era w'afiiridde ng'abaana be bonna bamalirizza emisomo gyabwe.\nOkusaba kwakulembeddwaamu Omulabirizi w'e Namirembe Rt. Rev. Wilberforce Kityo Luwalira eyakuutidde abantu bulijjo okukomya okweraliikirira buli kaseera wabula bafube okwesigama ku Katonda kuba y'afuga obulamu.\nKatikkiro wa Buganda Charles Peter Mayiga yasinzidde mu Lutikko e Namirembe n'akubiriza abazadde okukuza abaana mu mpisa bakomye n'ehhombo egamba nti buli mwana n'omukisa gwe kuba kireese bangi okubonaabona abamu ne babulwa n'ebyokukozesa.\nOkusaba kw'e Namirembe kwakulembeddwa okwabadde mu kkanisa ya St. Luke e Nkumba nga kwakulembeddwa omubuulizi Edison Kibalama eyasabye abakkiriza okuteekerateekera ebifo byabwe eby'omuggulu nga bakyali balamu.\nKibalama yagambye nti omuntu bw'afa asigaza mwoyo era kyavudde asaanira okukolelera eggulu ng'akyali mulamu ng'alina kukiragira mu bikolwa bye.\nOmukubiriza w'olukiiko lw'abataka, Omutaka Kayiira Gaajuule ku lw'Abataka yeebazizza nnamwandu ne Nnaabagereka olw'okujjanjaba n'okulabirira omugenzi naddala mu kiseera ky'amaze ng'alumizibwa n'asaba abantu okukomya okunenya bannaabwe nga waliwo ebitagenze bulungi wabula basonyiwaganenga.\nAte ye omwogezi w'Obwakaba, Noah Kiyimba, yagambye nti omugenzi alese omukululo era ng'alina bingi ebimujjukirwako naddala eri Obuganda ne yeebaza Katonda olw'ebyo by'amukozesezza.\nOmugenzi Luswata yafiiridde ku myaka 81, ng'abadde yinginiya wa masannyalaze omutendeke nga waakuziikibwa leero e Nkumba.\nNNABAGEREKA Sylivia Nagginda\nNakakande enzaalwa y'e Bombo awangudde obwa Miss Uganda 2019/20\nBebe Cool asonyiye abaamukubye obucupa mu kivvulu kya Cindy\nLaba ekibadde e Kololo nga UPDF ewandiika abaagala okyingira amagye


Bukedde Online - Aba famire okwambala ebifaanagana kukutte akati\nAkaleega ka sipongi kanyiriza ebbeere naye......\nWeesiige lipusitiiki agendera ku nkula y’emimwa...\nENKOLA ya aba famire okwambala ebifaanagana yettaniddwa ensangi zino.\nYudaaya Lulagala Ntambi n’abaana be nga bambadde ebitengi ebifaanagana.\nBya VICKY NABUKEERA\nMu biseera ebyayita enkola eno yali yakazibwako lya ‘maama yampa’ nga kiva ku kya kuba nti omukyala bwe baamuguliranga olugoye ng’ekiwero ekifikkako atungiramu abaana be obuteeteeyi, empale oba essaati.\nOmukyala ne muwala we mu ngoye ezifaanagana.\nEnkola eno yayambanga abazadde naddala mu byalo okukekkereza kuba engoye zaabanga za buseere, ate ng’engoye z’emivumba zaali tezinnayala mu ggwanga.\nWabula enkola eno yasanyusanga nnyo abaana kuba yabanga ayambadde ekifaanagana ne nnyina.\nAbaagalana mu bifaananagana\nEnnyambala eno ennaku zino yettaniddwa, era tekikyewuunyisa okusanga aba famire nga bagenda ku mukolo nga bonna bambadde bifaanagana.\nClaire Namuddu atunga engoye ng’akolera mu Kampala agamba nti ennyambala eno esinga mu bakyala bafumbo n’abaazaalako wadde nga si bafumbo.\nTaata ne muwala we mu bifaanagana\nAgamba nti engoye ezifaanagana baasooka kuzitunga mu bitengi, wabula kati batunga mu matiiriyo yonna kasitoma gy’aba asiimye, omuli siriki, lineni, ppamba n’endala. Agamba nti omusono guno gwasooka kwettanira bakazi, nga bw’agula olugoye atungirako n’abaana be, wabula mu kiseera kino n’abasajja bagujjumbidde.\nAgattako nti ennaku zino ennyambala eno tegendererwamu kukekkereza nga bwe kyali kubanga oluusi weesanga ng’olugoye lwe batunzeemu lwa bbeeyi nnyo era nga basasudde ssente eziwera okubatungira bonna nga famire.\nFamire enekanekanye mu ngoye ezifaanagana\nNamuddu agamba nti okutungira famire ey’abantu 8 kyetaagisa okugula olugoye olubamala n’okutunga mu misono egifaanagana oyinza okusaasaanya 600,000/-.\nAgamba nti emirundi egisinga maama ayinza okutunga n’abawala ne batungisa mu musono gwe gumu, ate taata n’atunga omusono ogufaanana abalenzi.\nAbettanidde omusono guno bagamba nti ennyambala eno eyongera obumu mu famire kubanga bwe bambala ebifaanagana bawulira nga ddala bali omuntu omu, ate nga kibaleetera n’okwegombebwa abalala.\nBa Lutaaya nga banyumidde mu bifaanagana\nOluusi abaagalana nabo bambala engoye ezifaanagana okwongera okunyweza omukwano gwabwe.\nEngoye zino zisinga kwambalwa ku bubaga n’embaga. Waliwo n’abazambala nga bagendako ‘awutu’ oba nga bagenda mu ssinzizo.\nEnnyambala eno yasooka kwettanirwa mu Nigeria ng’omuzannyi w’Ebinigeria omututumufu Ini Edo ye yasooka okulabikako n’abalongo be nga bambadde ebitengi ebifaanagana.\nOmuyimbi Namatovu ne muwala we mu bifaananagana\nWano mu Uganda bassereebu omuli Irene Namatovu ne bba Lutaaya, Ba Bobi Wine, Rema Namakula n’abalala balabiddwaako ne famire zaabwe nga bambadde ebifaanagana.\nBobi Wine ne mukyala we nga bali mu bifaanagana


EKIZIBU KYE DDINI\nMwegendereze nyo eddini, obulamu bwamwe buleme kufugibwa eddini.\nMwerabidde mu kaseera mpawekaaga emigaati ettaano egyalibwa abantu enkumi ettaano newafikawo ebisero kumi nabibiri ebyobukunkumuka. Temukyajukira emigaati omusanvu egyalibwa abantu enkumi enya newafikawo obukunkumuka enfafa. Wewawo mbajukiza kubyemigaati naye sikyekikulu naye njagala okubalabula okwegendereza ebigambo ebyobulimba nengigiriza enkyamu eri abo abenonyeza ebyabwe nga bayita muddini Mak. 8:18-21.\nBanaddini basinza mubunanfusi nga bayigiriza empisa ezaabwe kulwabwe. Befunyiridde kukola ebyobuwangwa nebilala mukifo ky'okuyigiriza amateeka gange. Mak 7:7-9.\nMwegendereze abasomesa abambadde amaliba gendiga ngamunda mubo emisege emikambwe. Omukulembeze wabwe owanamaddala ye Setaani era bakola byayagala. Okuva kutandikwa Setaani mutemu era tayogera mazima. Ye mulimba era yekitaawe wobulimba eyo yempisa ye. Mat 7:15 ne Yok 8:44.\nEri abanyazi abetaddewo okuba abalamuzi mbagamba bwenti, omusango gumaze okubasinga. Mwe abakulembeze bamaddini bananfusi muggalawo enzigi zobwakabaka bwomuggulu eri abo abagala okuyingira. Temuyingire mwemwenyini ate nemuteekera emisanvu abagala okuyingira muggulu.\nMunyaga banamwandu nga mwefuula ababaw'emikisa nokubasabira essaala empanvu. Mulabye kubanga mulisikira bikolimo.\nMutambula nga muddiringana eruyi ne ruyi nga muwayo omuntu owokulokola ate mumufuna nemumufula mubinyo okusinga bwabadde.\nMubulira nti yeekaalu siyamugaso nti ekisinga obukulu lyegwanika lye yeekaalu.\nKiki ekisisnga obukulu zaabu eri mugwanika oba egwanika eritukuza zaabu?\nEra mugambe nti wolutaali siyamugaso naye ekirabo ekigiriko kyekyomugaso.\nMuli basiru, era bamuzibe, kiki ekisinga kinaakyo, ekirabo ekiri ku wolutaali oba wolutaali etukuza ekirabo?\nOyo asaamu ekitiibwa wolutaali, asaamu ekitiibwa nekigiriko. Oyo asaamu ekitiibwa yeekaalu era asaamu ekitibwa abeera munda muyo. Oyo asaamu ekitibwa eggulu asaamu ekitiibwa Namulondo ya Katonda noyo agitulako.\nMwe banafunsi muwa ekitundu eky'ekumi ekya Nabbugira ne Aneta ne kkumino ebimera mumaaso g'enju zammwe mukiseera kyekimu nemwerabira ebisinga obukulu ebiri mu mateeka nga omusango, okusaasira, okukiriza n'ebintu ebirala ebibakwatako.\nTemulengera wala. Mujja akawuka akatono mu mubisi naye munyweramu ensowera. Ne munaaza kukungulu kubikopo ne kubibya songa munda mulesemu ekko nobukyafu. Kitalo! musooke okugyawo obukyafu munda ebweru nayo ejja kulongoka.\nMwe abasomesa abalimba, mubunanfusi bwamwe mulinganga amalalo agasiigiddwa langi kungulu naye nga munda gajudde ekivundu kyabafu. Abantu babawana olweneyisa yamwe songa munda mummwe muli bananfusi. Muyinza mutya okuba nokukiriza Katonda nga munonya kusimibwa bantu naye siye? Mat. 23:13 - 28.\nMuzimba amalaato gabanabbi nemuteeka ebimuli ku malaalo gabatukirivu nga bwemugamba nti senga twaliwo tetwandikiriza kuyiwa musaayi gwabwe. Temumanyi nti muba mwewaako obujulizi ngabwemuli abaana baabo abatta banabbi ate nebikolwa byammwe bisinga obubi ebyaabwe.\nMwe emisota emikambwe egyebiro bino mulowooza nti muyinza okwewala Geyena? Mukitegere ngenda kubatumira banabbi nabagezigezi, nabasomesa, abamu mulibatta, mulibakomerera, nabalala mulibakuba nga mubabonyabonya okuva mubibuga. Mat 23:29 - 34.\nObunanfusi obwekika ekyo Isaaya yabwogerako ngagamba nti abantu bano bagya gyendi ngabanzisamu ekitibwa ekyokumimwa songa emitima gyaabwe gindiwala Mat 17:7 - 8.\nMwegulumiriza mumaaso gabantu songa katonda amanyi emitima gyammwe. Temumanyi nti obutukuvu obusimibwa abantu tebusanyusa mumaaso gakatonda Lk 16:15.\nMwegendereze nnyo kubanga abantu baliva ebuvanjuba nebugwanjuba nebatuula ne Ibulayimu, Isaaka, ne Yakubo mubwakabaka bwa Katonda naye mmwe abalowooza okuyingira nemugobebwa ebweru okugyako nga obutukirivu bwamwe businga obwa banaddini, temuliyingira na katono Mat 8:11,12 and 5:20.\nOMUSANA OGUMULISA ENSI\nNzize okuba omusana eri ensi, buli muntu anzikiriza tagenda kusigala mukizikiza. Nze ndi musana ogumulisa ensi. Abagoberezi bange bonna tebaliddayo kutambulira mu nzikiza naye bajja kuberanga mumusana Yok. 12:46 ne 8:12.\nEkigezo kikino - omusana ogwenkanidde awo guzze munsi naye abagirimu baagala kizikiza okusinga omusana kubanga ebikolwa byabwe byakwemanya nomululu. Abo abawaddeyo obulamu babwe olwekibi tebagala musana namazima, batya nti ebikolwa byabwe bijja kulabibwa banenyezebwe. Naye abo abaagala amazima tebatya musana kubanga bagala abikolwa byabwe bilabibwe basanyuse Katonda Yok 3:19 - 21.\nLumu wagenda mu Ddungu okulaba Nabbi - Yokana omubatiza yakulaga ekituufu. Yali muliro era ettaala eyaka. Walabika nti wasanyukira mu musana ogwo naye akaseera katono. Naye nina omujulizi asinga Yokaana. Omulimu gwakitange gwampadde okumaliriza era gwenkola gukakasa nti yetantuma.\nSinga mbadde sikola mulimu gwakitange mwandibadde baddembe obutanzikiriza naye oba nkola emirimugye nebwemuba temunzikiriza mukirize emirimu gyenkola. Awo nno mugya kumanya era mukirize nti kitange ali munze. Kubanga byonna byemukola mukyama bijja kulabika mulwaatu. Nebyo ebikoleddwa bigenda kuzulibwa. Kye mbategeeza kakati mukyama kigenda kwogerebwa mulwaatu era Omwoyo kyayogera mu kaama kigenda kwanjulwa Kunyumba waggulu. Luk 8:16 Mat 5:14 - 16, Lk 8:17 Mat 10:27.\nEttaala yomubiri lye liiso. Eliiso lyo bweliba eddamu, obulamu bwo bwonna bujjulla ekitangaala. Naye eliiso lyo bwe liba lijudde obubi, obulamu bwo bwonna buba, bujudde ekizikiza. Bwekityo bwekiba nti ekizikiza. Kikujuddekyamutawaana nyo. Mat 6:22,23\nOlunaku telukina ssaawa kkumi na bbiri ezemisana? Bwotambula emisana tewesittala olwekitangaala nayoe bwotambula ekin wesaanga ogude, kubanga tolaba. Mutambule ngòmusana gukyayaka kuganga ne'kiro kiri kumpi. Abatembulira kizikiza muzibe. Omuzibe bwakulembera muzibe munne bonna babula. Yoh 11:9-10 ne 12:35.\nTiyinza kukoleza ttoala nogibikako kibbo oba nogiteeka wansi wekitanda naye ogiteka waggulu kummeeza exxobole okumulisa abo abali munju.\nEra toyinza kukoleeza ttaalanogiteeka mukisero maye ogiteeka waggulu wa kameaaza esobole kwakira buli muntu.\nTemukimanyi nti mwe muli musana gwansi? Mulinganga ekibuga ekizimbiddwa kulusozi ekitayinza kwekisa. Omusana gwammwe gwakenga bwegutyo én'abantu balabe ebikolwa byammwe ebitungi balyoke batundereze kitammwe ali mugulu. Buli kyemukola kyomma munkweko kino bikulibwanga era nelyo ekiri mukyaama olunaku lunu kiri lagibwa mulwaatu.\nKyembabulira kakati mukyaana mukyatulenga mulujudde era buli omwoyo kyanayogeranga gyemuli mukaama mukyogerere waggulu. Luk 8:16 ne Mat 5:14\nEkiseera kijja omwana w'omuntu lwa lirabisibwa era nawebwa ekitibwa Yok: 12:23\nSijja kulwange nganoonya kitiibwa naye waliwo ayagala ngulumizibwe era yalisalira omusango abatanjagala Yok: 8:50.\nMumateeka agawandiikiddwa abantu gagamba nti obujulizi obwabantu ababiri obufanagana buba butuufu. Nze nawaako obujulizi ne kitange eyantuma abukakasa. Nkimanyi nti obujulizi bwampaako butuufu era nolwekyo setaaga bujulizi bwababntu Yok: 8:17, 18 Yok: 5:32, 24.\nOyo eyeyogerako yekka akikola lwakwagala kwegulumiza naye oyo akola olwobutukirivu ne kitiibwa kyooyo eyamutuma mutuufu era temuli bulimba muye. Yok 1:18.\nSizze kulwanga naye ntumiddwa oyo owamazima. Sivudde muggulu kukola byange naye ebyoyo Kitaffe byayagala. Nazaalibwa nenzija munsi eno olwensonga eyo okuba omujulizi omulamu era owamazima. Abo abagala amazima bangoberere Yok 7:28, 6:38, 18:37\nNze ne kitange tuli bumu mulinya lye mwenzijidde. Nzize mube nobulamu era mube nabwo mubujuvu. Yok 10:30, 10:10, 9.\nObuyinza bumpereddwa Muggulu ne Kunsi. Nze mbawa obulamu obutaggwawo, nebisumuluzo byobwakabaka obwomugulu era namaanyi agasinga agomulabe. N'olwekyo omutima gwo tegusagasagananga era totya emirembe mbawa egisinga ensi eno gyembawa. Bwemumanya amazima, galibafuula abeddembe. Omwana wakatonda bwakusumulula ogenda okuba ne mirembe egyanamaddala. Kino nkyogedde mubere nokukiriza mulyoke mukyusibwe Yok 10:28, 14:27, 8:32,36, 15:11.\nKatonda eyantuma asiima kino nti buli atunuulira omwana namukiriza afuna obulamu obutaggwawo. Buli anzikiriza ndimuzuukiriza kulunaku olwenkomerero. Mukirize omwana wa katonda y'oyo ayogera gyemuli. Yok 6:40, 9:35, 37.\nKitange eyantuma andagidde ebyokubagamba. Manyi nti ebigambo bye bituusa omuntu mubulamu obutaggwawo. Buli kyandagidde okwogera, kyenjogera. Yok: 12:49, 50\nEbigambo bino byenjogera sibyange biva eri Kitange eyantuma. Abo abawulira byenjogera nebakkiriza oyo eyantuma baliba nobulamu obutaggwawo. Tebalinenyezebwa naye baliva mukufa ne bafuna obulamu Yok 14:24, 5:24.\nMuwulirize, ekiseera kijja ate era kituuse abafu lwebaliwulira eddoboozi ly'omwana wa Katonda era buli aliriwulira aliba mulamu Yok 5:25.\nMunonyereza ebiwandiiko byobunabbi obwedda mbu mufune obulamu obutaggwawo ate nga mbyogerako naye temwagala kujja gyendi mufune obulamu bwemunoonya Yok 5:39, 40.\nWadde temumulaba mubuntu ate era tayogera nammwe muddoboozi ly'omwanguka kitange yeyogerako. Olw'obutakiriza nze Kitange gweyatuma muba mugaanye okuwulira eddoboozi lya Katonda y'enyini Yok 5:37,38.\nNze ne kitange tuli omuntu omu, Nzize mulinnya lye okubawa obulamu, mufune mu bujjuvu. Yok 10:30; 10:10,9\nMpereddwa obuyinza bwonna mu ggulu ne ku nsi mbawa obulamu obutaggwaawo n'ebisumuluzo byo bwakabaka obwo mu ggulu namaanyi agawangula amaanyi go mulabe kale emitima gyammwe gyeraliikira, mbawa emirembe gyange, emirembe egisinga okutegeerwa ansi gye tasobola kuwa. Mulitegeera amazima, era amazima gali bafula abe ddembe, singa omwana wa katonda abasumulula, muliba ba ddembe ddala. Mbabulira bino mubeere no ku kkiriza, era mukyusibwe. Yok 10:28; 14:27; 8:32,36; 15:11\nKuno kwagala kwa katonda eyantuma nti buli anzikkiriza allifuna obulamu obutaggwaawo, ate bwe mu nzikkiriza ndi bazuukiza kulunaku olwe nkomerero. Naye mukkiriza omwana wa Katonda? Ye wuuyo ayogera nammwe. Yok 6:40; 9:35, 37.\nYesu Kristo mumulowoozako ki? Mwana wani? Mat 22:42\nTewali amanyi mutabani wa katonda okujjako kitaawe ali muggulu. Era tewali ayinza kumanya kitaawe okujjako omwana oyo gw'amulaze. Neguno gujwa temumanyi nga nze kyenvudde nzijja ngantumiddwa gyemuli okuva gyali Mat.11:27.\nOyo antumye aliwano nange kakati. Tandeka nzeka kubanga buli kyenkola kimusanyusa. Kambategeze nti bwemulaba nze muba mulabye ye. Lwaki mumbuza nti mbamulage ye. Temukiriza nti tuli kimu nekitange nekitange tuli bumu naye. Lk 18:2-8. Buli kitange kyalina kyange. Nvudde eri kitange nenzija munsi era ngenda kuddayo nate ewa kitange Yok 8:29. Tewali mwana kyayinza kola kululwe naye akola ebyo kitaawe byakola era kitaawe amwagala. Kyenvudde mbalaga ebyama byonna era mujja kulaba ebyamagero ebisinga nebyo bwemwali mulabyeeko.\nNga kitange bwazukiza abafu nabawa obulamu nomwana bwatyo aliwa obulamu oyo yenna gwayagala. Yok.5:19 - 21.\nNokusala emisango sisala kulwange. Nsala okusinzira kukatonda kyayagala. Nga kitange bwalina obuyinza okuwa obulamu nomwana alina ekirabo ekyo era awereddwa obuyinza okusala emisango kubanga ye Kristo omwana w'omuntu. Yok 5:19, 26, 27, 30.\nEbigambo bino nabyogera okuvira ddala kutandiikwa. Bingi mubulamu bwammwe ebisalirwa emisango naye nzize nobubaka obw'enjawulo obumpereddwa oyo owamazima. Buno bwebubaka bwembulira ensi Yok.8:25, 26.\nKunkomerero nga mumaze okukomerera omwana w'omuntu mulitegeera kyali, nemumanya nti tewali kyenakola kulwange naye nga buli kimu kyava eri Kitange eyantuma okubyogera. Yok 8:28.\nTemutya edinga zange. Ssanyu lyakitammwe okubawa obwakabaka. Luk: 12:32\nNze musumba omulungi. Manyi endiga zange era nazo zzimanyi. Kitange ammanyi era nange mumanyi. Ndimwetegefu okuwaayo obulamu bwange olwendiga. Zintegeere era zimanyi eddoboozi lyange nange nzimanyi amanya gaazo buli emu kuzo. Zingoberera era nziwa obulamu obutagwawo. Tewali nomu ayinza kuzitta oba okuzinzibako. Kitange eyazimpa asinga obwakabaka bwona era teri amusinza buyinza. Wadde esinga obunafu muzo tewali ayinza kugisikula mumukono gwange. Era waliwo endiga zange nyinji ezitanaba kujja mukisibo, ntenkwa okuzikunganya. Manyi nga zirisanyuka bweziriwulira eddoboozi lyange zigenda kujja zeyunge kukiraalo kyange nsobole okuzirabirira wamu. Yok 10:14,15,27-29.\nOmusumba w'endiga ayingirira mumulyango gw'ekisibo. Agulawo oluggi era endiga ziwulira eddoboozilye. Azikowola ng'akozesa amanya gaazo era nazitwaala mu ddundiro lwomuddo omuto. Agoberera endiga naziriisa. Era nazo zimugoberera nazizaamu amaanyi olwebigambo byayogera. Omubbi tezimukiriza zidduka buddusi. 10:25.\nNze Musumba omulungi awayo obulamu bwe olwendiga ze. Omusumba omupangise simutufu, tayinza kulabirira ndiga bulungi kubanga sizize. Bwalaba omusege adduka buddusi ngayabulira endiga ng'o musege gwerira. Endala nga zisasaana Yk 10:11-12.\nNze mulyango gwekiraalo. Bwotoyingirira mumulyango ogwo ng'oli mubbi era omunyazi. Bangi befuula abasumba nga sinagya naye endiga tezabategeera era tezabagoberera. Muyingirire mumulyango gwange mujja kuba neddembe era mujja kukkusibwa Yok 10:7,1,8,9.\nEnsi eno ejjude obukuusa nokulya enguzzi nokufa. Naye nzinze okugyawo ebyobyonna. Njagala mutegeere obulamu obulungi obwanamaddala bwebufanana mbawe ne mikisa Yok 10:10.\nKyawandikibwa nti omuntu tabeerenga mulamu nammere yokka naye era nekigambo ekiva eri Katonda Mat 4:4, Ekyamateeka 8:3.\nNze mmere ey'obulamu. Singa mujja gyendi temugenda kuddayo kulumwa njala y'omwoyo. Era bwemunanzikiriza temugenda kuddayo kulumwa nyoonta y'omwoyo. Mwefunire emmere ey'obulamu eyo muggulu, mulibeera balamu emirembe gyonna. Emmere gyembawa bwebulamu bwange, mbuwayo olw'ensi musanyuke ngamulya emmere eno mufune obulamu obw'omwoyo muleme okufa Yok: 6:35, 48 - 51.\nMumala amaanyi gammwe nga mulya emmere eggwawo, mukifo kyokulya eyemirembe ne mirembe. Nze eno emmere ey'omwoyo gyembawa kubanga kitange ampadde obuyinza Yok 6:27.\nMukimanyi bulungi nti bajjajjamwe abaali muddungu baalya emmaanu. Abo baafa, Musa teyasobola kubawa mmere eva muggulu Kitange gyabawa. Emmere eyo ya Katonda eri omwana ava muggulu n'awaayo obulamu bwe kulwensi Yok 6:49,32,33.\nSenga mukitegeera ekirabo Katonda kyabawadde mwandikitegedde nti mbawa n'amazzi ag'obulamu. Anywa gano amazzi agabulijjo alumwa ennyonta buli kisera, naye buli anywa kumazzi ge ndi muwa agya kubanga avumbudde ensulo ekulukuta n'obulamu obutaggwawo. Yok 4:10,13,14.\nMulina ennyonta ey'omwoyo? Mujje gyendi munywe. Abo bonna abanzikiriza balifuna ensulo ezikulukuta okuva munda zaabwe kuba bwekityo bwekyawandikibwa Yok 7:37,38.\nTo have a copy of The Words in Lugandan sent directly to your computer, please enter your e-mail address then press the "Send" button.\nThe size of the pdf version is 109k and will


Bukedde Online - Bukedde eyanise enguzi mu kufuna paasipooti : Kamera zaakwatiddemu n'aba Poliisi\nTetuzze kugoba balimira mu Lwera - Omubaka...\nAbawala b’e Nansana 2 bafi iridde ku kyeyo...\nBW’OSANGA makanika eyeefudde akanikira emmotoka ebweru wa ofiisi ezikola ku bya paasipooti, tosooka kumubamirako ng’omubuuza “jjeeke”, kubanga emirimu gy’akola gifuna kiralu okusinga obwa makanika mw’oba omulowooleza.\nOmukazi ng'awa owa poliisi ssente.\nBamakanika abo beebamu ku bakayungirizi enguzi mwe yafuna oluwenda oluyingira mu ofiisi za paasipooti!\nAbakolaganye nabo be banguyirwa okufuna paasipooti zaabwe mu nnaku ssatu oba nnya ng’ezaabwe zibali mu nkwawa, olwo ne baleka abantu abagoberedde emitendera nga bali mu bulumi obutalojjeka olwa layini mwe beebakira ne batuuka n’okusisimuka nga layini tennaseetuka kiwera.\nAbagwira abaagala layisinsi okukolera wano nabo baazuula ekkubo eryangu ery’okuwaayo “amata g’abaana” olwo ebintu ne byanguwa.\nEby’embi nti olumu baviira ddala ku bisaanyizo, amaaso gaabwe nga gazibiddwa enguzi ebaweereddwa, olwo ne bagabira abantu paasipooti ne layisinsi ez’okukolera wano, naye ng’ebisaanyizo tebimala.\nOmuntu asasudde 150,000/- ez’enguzi, asobola okufuna paasipooti ye mu bwangu ng’oyo eyasasudde 400,000/- eza paasipooti ey’obwangu (express) ng’ayita mu makubo amatuufu tannaba kufuna.\nEngeri abantu baabulijjo gye bawaanyisiganyaamu ssente n’abamu ku bakozi oba abaserikale ba poliisi abakuuma ku kifo weewuunya oba ddala amateeka, kkamera n’enkola ez’okusabira paasipooti ku yintaneenti ziyinza okumalawo enguzi efumbekedde mu kifo kino.\nBw’olaba ennyiriri zoosanga ku mulyango oguyingira mu kifo we bafunira paasipooti oyinza okuggwaamu essuubi nga bakugambye nti osobola okugisasula leero n’ogifuna enkeera. Kyokka abagezigezi weebali abakanudde amaaso mu mbeera gy’olaba\nng’enyigiriza abantu bbo mwe banoga ensimbi. Obulumi obuli mu nnyiriri ezo, ky’ekimu ku biwaliriza abantu okuwaayo enguzi, bawone obulumi! Bw’otuuka we bafunira paasipooti toyinza kwewuunya bw’osanga omuserikale wa poliisi ng’awummuzizza emmundu asooke ajjulize omuntu empapula.\nOkunoonyereza ku bigenda mu maaso mu kitongole ekigaba Paasipooti twakutandika mu April 2019 nga paasipooti zikyagabwa mu nkola enkadde ey’okujjuza empapula okutuusa nga December 31, 2019, enkola enkadde lwe yawunzikiddwa mu butongole ne bagenda ku nkola ey’okujjuliza empapula ku yintaneeti.\nEnnaku ebbiri ezaasembyeyo kyasusse (olwa December 30, ne December 31, 2019), nga buli muntu alwana afune paasipooti ng’enkola enkadde tennaba kuggalwa, era ennyiriri zaabadde mpanvu ddala.\nKino kyawadde omukisa abanoonya ssente ez’amangu omuli n’abaserikale ba poliisi abaasindikibwa okukuuma ekifo, ate okuyingira ddiiru bagabane ku ssente.\nENGERI ENGUZI GY’ETAMBULA MU KUGABA PAASIPOOTI\nMu bamu ku baagabanye ensimbi kwe kuli n’omuserikale wa poliisi Madoi. Ono baamuwadde ensimbi 650,000/- ne bamwongerako n’akapapula ak’emitwalo ebiri z’oyinza okuyita “genda bakulye” ezaakoze ng’amafuta agaamutambuza okuyunga omukyala eyabadde ayagala paasipooti ey’ekikungu mu bwangu obusoboka.\nOmukazi ono yakedde we bafunira paasipooti. Yamaze ekiseera ng’ateesa ne Madoi era oluvannyuma lw’okukkaanya baasazeewo bagende mu kafo akeesigika, omukazi we yabalidde ssente 650,000/- n’aziwa Madoi nga ziri mu bupapula bwa mitwalo etaano. Okwo yagasseeko akapapula ka mitwalo ebiri ke yabadde asigazza mu nsawo.\nMadoi obwedda akakasa omukyala ono nti ensonga zonna zigenda kukolwako bulungi kubanga alina abantu abeesigika munda abagenda okwanguya ekintu.\nOmukazi yakutte paasipooti ze enkadde ssatu n’aziwa Madoi era kkamera zaffe zaakutte Madoi ng’alaga omukyala ono ennamba y’essimu y’omu ku bankungu munda ng’ono Madoi gwe yagambye nti y’agenda okumaliriza ddiiru yonna.\nOmukazi ono ne Madoi baasoose kuwuliziganya ku ssimu era bwe yatuuse ku ofiisi ya paasipooti, yasoose kukuba ssimu.\nWaayiseewo akaseera katono Madoi n’atuuka ne boogerezeganya n’omukyala okumala ekiseera nga bateesa n’okukkaanya.\nNg’ovudde ku Madoi, abakozi munda bafulumayo ne bajja ku mmotoka zaabwe wabweru abamu ne beefuula abalina obuntu bwe bakanikamu olwo gwe yakolaganye naye okumuwa ssente waamusanga.\nTwafunayo omukyala gwe twasanga yeetaaga paasipooti ne tukolagana naye ng’alina ofiisa gw’akolagana naye okumuyambako okuyisaawo empapula ze.\nOmukyala omulala yabadde aludde nga naye agoba ku by’okufuna paasipooti we yafunidde ‘omuzirakisa’ eyamuyunze ku omu ku bakozi mu kitongole munda. Yamulagidde basisinkane wabweru boogere amanye engeri gy’ayinza okumuyamba.\nAbantu nga basimbye ku ofiisi za paasipooti.\nYatandise okwogerezeganya n’ofiisa amuyambako, ekyaddiridde ye musajja ono omunene omuwanvu okufuluma ng’ali mu yunifoomu y’abakozi n’agenda awali mmotoka ye.\nOmukyala yamutuukiridde ne boogera okumala akaseera oluvannyuma n’amulagira asooke adde wabbali azinge sente azimuleetere.\nAwo kayungirizi w’omukungu oyo we yatuukidde n’abikkula n’abikkula “bboneti”y’emmotoka mu maaso ewabeera yingini, ng’alinga aliko by’akebera olwo omukyala ne bamulagira ssente 100,000/- aziteeke ku mmotoka eyabadde ebikkuddwa, yeeyongereyo era bwe kyabadde.\nENKOLA ENDALA MWE BAFUNIRA SSENTE\nOgenda mu bbanka n’osasula ebisale ebituufu nga bwe byalambikibwa n’oteekayo fayiro ne bakola buli kintu okutuuka ku mitendera egisembayo.\nBakuwa olunaku lw’obeera oddayo kyokka gw’otuukirako ayinza okukutegeeza nti fayiro yabula, bwe weetoloola n’olemwa ng’oddayo okumwebuzaako ayinza okukulagirira omuntu gw’obeera okolagana naye oba ye yennyini okwefuula akuyamba naye mu kaseera katono akulaga nti fayiro bagizudde olwo ng’omusasula kino babadde bakikozesa nnyo mu nkola enkadde ey’okutambuza fayiro.\nOsobola okukola buli kimu ne paasipooti ne bagikuba ne bagituusa mu kifo w'olina okugifunira kyokka bw’owaayo akapapula okuli erinnya n’ennamba, oyo azinonayo ayinza okusooka okugikwata n’agiteeka wabbali n’akutegeeza nti ebuze. Bw’omwewuubako awo waakutegeereza ky’ayagala okole era bw’omuwa ssente wayita akaseera katono ng’agizudde.\nAbamu ku bakola munda essaawa z’ekyemisana bwe zituuka obalaba basala ekkubo okuyingira ku ludda olwa lufula n’olowooza nti bagenda kulya kyamisana wabula si bonna nti babeera bagenze ku kyamisana, abamu akolagana n’omuntu gw’agobera ku paasipooti ye n’amulagira basisinkane ng’agenze ku ky’emisana era eyo gye biggwera n’amusasula.\nAbamu ku bakozi munda bw’amaliriza okukkaanya n’omuntu gw’agenda okukolera ku mpapula ze okumwanguyiza okufuna paasipooti ng’amulagirira ku kaamu ku buyumba bwa mobile money obuliraanyeewo ng’amuteekerawo ssente, olwo ye agenda ng’agenze okuggyayo ssente ku 'mobile money' oba okutumawo omuntu omulala n’azimunonera.\nEMIWEINDO EMITONGOLE OMUNTU GY’ALINA OKUSASULA\nSsente zonna omuntu z’asasula okufuna paasipooti alina kuzisasula mu bbanka, olwo ffoomu n’agijjuliza ku yintaneenti n’atwalayo obupapula obwo nga buwedde okujjuza ne babuteeka mu fayiro ng’ebiri ku lupapula bikwatagana n’ebiri ku yintanenti ku ffoomu gye wajjuzizza.\nPaasipooti ey’omuntu waabulijjo esookerwako osasula 250,000/- eno ebeera ya miko 48.\nPaasipooti y’abakungu ebeera myufu nga ya miko 64 osasula UGX 500,000/\nPaasipooti y’abakozi ba gavumenti eno tebeera ya kikungu osasula 400,000/\nPaasipooti yonna ng’ogyagalirawo mu nnaku bbiri osasulayo ssente endala 150,000/\nAgisaba ng’osinziira bweru wa ggwanga oyongeramu 10,000/\nOmunigeria ndifa mulojja


Bukedde Online - Abengabi batutte Nsamba mu kkooti\nOmuwala awakanyizza abaakwatiddwa ku by’okutemula...\nABENGABI mu ssiga lya Muyomba omuva Owaakasolya Nsamba baddukidde mu kkooti ya Kisekwa e Mmengo nga bawakanya Nsamba aliko kati Ssaalongo Aloysius Magandaazi gwe bagamba nti yatuuzibwa mu bukyamu.\nAkulira essiga lya Muyomba, Joseph Kasobya ng’ayogera mu lukiiko e Buwanda.\nBano baakulembeddwaamu Joseph Kasobya ne Samuel Walter Lubega Mukaaku. Baatuuzizza olukiiko lw’ekika ku kiggya kyabwe e Buwanda mu ggombolola y’e Buwama mu disitulikiti y’e Mpigi ne bawera nti sibaakukkiriza Magandaazi kusigala mu ntebe ya Nsamba kubanga kikontana n’ennono.\nBagamba nti baasazeewo okumutwala mu kkooti ya Kisekwa nga bawakanya obukulembeze bwe, nga bagamba nti si bulambulukufu okuviira ddala ku yamutuuza Robert Muyomba gwe bagamba nti si y’akulira essiga lya Muyomba.\nKasobya agambye nti ekigendererwa kya kugatta kika kyabwe nga bagoberera ennono n’ebyobuwangwa era n’asaba Mmengo okukwata ensonga zaabwe n’obwegendereza kubanga Ssaalongo tasikira atali Ssaalongo.\nOmuwandiisi w’essiga lya Muyomba, Harunah Lubega agambye nti batutte emisango mukaaga mu kkooti ya Kisekwa okuli ogw’okutuuza Nsamba mu bukyamu, ogw’okuteekako omusika atali mu mateeka ga Buganda n’emirala nga bwe gyayanjuddwa.\nLubega Mukaaku agambye nti mu kiseera kino abazzukulu abamu tebakkirizibwa kugenda ku mbuga ya kika olw’entalo eziriwo nga zeekuusa ku byenfuna.\nYavumiridde abakikola ng’agamba nti ekika si kya muntu omu wabula bonna kibakwatako kyenkanyi. Ssaalongo Joseph Magandaazi yatuuzibwa ku bwa Nsamba mu September 13, 2017 wakati mu bukuumi obwamaanyi nga n’abamu ku mukolo tebaaliko.


Bukedde Online - Amagye gasazeeko ffaamu ya taata wa Bobi Wine\nAmagye gasazeeko ffaamu ya taata wa Bobi Wine\nMuseveni ayongedde ggiya mu kulwanyisa obuli...\nKkamera gwe zaakwata ng’abba bbooda bamukutte...\nAdded 5th December 2019\nAMAGYE ne poliisi basazeeko ffaamu ya taata wa Bobi Wine omugenzi Wellington Jackson Ssentamu e Gomba.\nFfaamu ya taata wa Bobi Wine.\nMzee Ssentamu yaleka ettaka eriwerako mayiro bbiri n’ekitundu (yiika 1,600). Ettaka lino yalinako ffaamu y’ente n’ennimiro ate ekitundu ekirala kibira.\nEttaka likuumibwa muganda wa Bobi Wine Ben Ssempiira. Wiiki ewedde nga November 29, amagye nga gali ne poliisi gaasazeeko ettaka lino erisinga okubeerako abookya amanda n’abalundirako ente.\nAbasinga basula mu nnyumba za ssubi n’amatundubaali. Abaserikale baasazeeko ekifo ku ssaawa nga 2:00 ekiro ne basasaana ku ttaka lino.\nBwe bwabadde busaasaana ne batandika okufuuza nju ku nju nga babuuza buli omu ebimukwatako. Abamagye baamazeewo ennaku bbiri ne bagenda kyokka poliisi n’esigalayo ng’erawuna.\nEttaka liri ku kyalo Lwaweeba mu muluka gw’e Degeya e Maddu. Okutwalayo amagye kiddiridde okwekengera kw’abavunaanyizibwa ku byokwerinda nga bagamba nti ettaka eryo likolerwako ebintu ebimenya amateeka n’abantu abaliriko tebategeerekeka bulungi.\nALABIRIRA FFAAMU ANNYONNYODDE\nBen Ssempiira yagambye nti yasooka kuwulira lugambo nti atendeka abayeekera. Ekyaddirira ye mubaka wa Gavumenti (RDC) n’akulira bambega mu disitulikiti (DISO) kumuyita abannyonnyole.\nN’abagamba nti ku ffaamu apangisaako abookerako amanda n’abalundirako ente abamusasula buli mwezi.\nBakkaanya nti abeebyokwerinda baali baakugendayo nga November 15, balambule ffaamu n’okusisinkana abakolera ku ttaka. Kyokka tebajja. Wiiki ewedde yalabidde awo ng’amagye gasazeeko ffaamu. Baakutte abantu abawerako ne babatwala ku poliisi e Maddu.\n“Simanyi kye batwagaza. Nze siri munnabyabufuzi. Bobi Wine akakwate k’alina ku ffaamu kwe kuba nga ya taata waffe”, Ssempiira bwe yagambye.\nVincent Mugenyi, ssentebe wa LClll, e Maddu yagambye nti baayisa etteeka erigoba abantu bonna mu ggombolola abatamanyiddwa mu kitundu.\nBeesanga nga balina abantu abasukka 20,000 abaava e Congo ne Rwanda, kyokka nga baagaana okweyanjula ku LC babamanye.\nEkivudde mu kino be bantu be batamanyi okutandika okufa nga mu myaka esatu baziise 21 abatamanyiddwaako bibakwatako. Kwe kutuukirira ebitongole by’ebyokwerinda ebyabawadde abaserikale ba poliisi n’amagye ne bakola ebikwekweto okukwata abantu abatamanyiddwa mu kitundu.\nN’agamba nti abamu abaakwatiddwa baabadde bagwira baabazzizza ewaabwe kubanga engeri gye baayingira mu Uganda tetegeerekeka. Nga waliwo okutya nti bandyenyigira mu bikolwa ebimenya amateeka.\nKyokka abaakwatiddwa nga balina densite z’eggwanga baayimbuddwa. Omulimu gw’okubasunsulamu gwakoleddwa ba LC. Mugenyi yagambye nti ebikwekweto bikyagenda mu maaso.\nN’asaba ensonga zireme kuyingizibwamu byabufuzi kubanga ebikwekweto tebikomye ku ffaamu ya famire ya Bobi Wine wabula ne ku ffaamu endala.\nRDC NAYE ANNYONNYODDE\nRuth Kashaka omubaka wa Pulezidenti e Gomba yagambye nti yabadde mabega wa bikwekweto bino era kituufu waliwo abantu be baagobye ku ffaamu ye Lwaweeba oluvannyuma lw’okusangibwa nga tebalina biwandiiko biboogerako.\nN’agamba nti abaasangiddwa n’ebiwandiiko ebituufu baalekeddwa era gye bali bakola. Yaweze bw’atajja kukkiriza bantu bava gye bavudde ne basenga mu Gomba mu bukyamu n’ategeeza nti omutuuze omulungi yenna abeera n’ebimwogerako.\nOmu ku baagobeddwa (amannya galekeddwa) yagambye nti yava Nakulabye mu Kampala yategeezezza nti baasooka kuwulira mawulire ku leediyo emu e Gomba nga gagamba nti ku ffaamu ya ffamire ya Bobi Wine kwali kulabiddwaako abayeekera.\nOluvannyuma ennyonyi z’amagye zaatandika okwewuuba mu kitundu, kyokka nga ziyitira ddala wansi ne kirowoozesa nti zaaliko bye ziketta.\n“Bambuuzizza densite, gye nnava n’ebikwata ku famire yange. Byonna baabiwandiise ne balyoka bandagira nzireyo gye nnava”, bwe yannyonnyodde.\nFFAMIRE EKAAYANIRA FFAAMU Bukya Mzee Ssentamu afa mu February 2015, wabaddewo okukaayana mu ffamire ng’abaana abamu baagala esalibwemu buli omu afuneko awawe.\nAbalala bakiwakanya nga baagala ettaka lisigale wamu nga lya ffamire. Ate abaagala ligabanibwe nabo tebakkaanya ku ngabana.\nSsentamu yaleka abaana abasoba mu 40. Kigambibwa nti obutakkaanya ku ngabanya y’obugagga bwe kye kikyalemesezza okwabya olumbe lwe.\nAmyuka ssentebe wa disitulikiti y’e Gomba, Ivan Kizito yagambye nti ffaamu eyo agimanyi era aludde ng’amanyi nti kuliko abapangisaako ne balundirako ente n’okwokya amanda.\nMinisita Sam Kuteesa awadde ab'e Mawogola Ambulance n'ebimotoka by'amazzi mu kaweefube w'okutangira COVID-19\nBba wa Judith Babirye bamuloopye ku mivuyo gy’ettaka e Buikwe\n‘Okulumba Olubiri, Obote yali yamala dda okuggya Muteesa ku Bwapulezidenti’\n‘Eyasengula abantu e Nakaseke yannyiga ebitundu by’ekyama’


Olubereberye 31 LCB - Genesis 31 NIVUK | Biblica América Latina\nOlubereberye 31 LCB - Genesis 31 NIVUK\n1Awo Yakobo n’awulira nga batabani ba Labbaani bagamba nti, “Yakobo atutte ebyo byonna ebyali ebya kitaffe, era mu byali ebya kitaffe mw’aggye obugagga buno bwonna.” 2 Era Yakobo n’alaba nga Labbaani takyamufaako nga bwe yali olubereberye.\n3 Awo Mukama n’agamba Yakobo nti, “Ddayo mu nsi ya bajjajjaabo, mu bantu bo, era nnaabeeranga naawe.” 4 Awo Yakobo kwe kutumya Laakeeri ne Leeya ku ttale gye baalundiranga ekisibo. 5 Bwe baatuuka n’abagamba nti, “Ndaba nga kitammwe takyanfaako nga bwe yakolanga olubereberye, naye Katonda wa kitange abadde nange. 6 Mumanyi bwe naweerea kitammwe n’amaanyi gange gonna. 7 Kyokka ye kitammwe yandyazaamanya n’akyusa empeera yange n’agikendeeza emirundi kkumi; wabula Katonda n’atamukkiriza kundeetako kabi. 8 Kale bwe yagambanga nti, ‘Eza bugondogondo ze zinaabanga ezizo ekisibo kyonna ne kizaala eza bugondogondo, era bwe yayogeranga nti eza biwuuga ze zinaabanga ezizo ekisibo kyonna ne kizaala eza biwuuga.’ 9 Bw’atyo Katonda aggye ku kitammwe ensolo ze n’azimpa.\n10 “Mu kiseera ensolo mwe ziwakira, naloota nga nnyimusa amaaso gange nga ndaba embuzi ennume nga zirinyira enkazi eza biwuuga n’eza bugondogondo n’eza kiweewoweewo. 11 Ne mu kirooto ekyo malayika wa Katonda n’ampita nti, ‘Yakobo.’ Ne nziramu nti, ‘Nze nzuuno.’ 12 N’aŋŋamba nti, ‘Yimusa amaaso go olabe, embuzi zonna ezirinnyira ekisibo bwe ziri eza biwuuga, eza bugondogondo n’eza kiweewoweewo; kubanga ndabye ebyo byonna Labbaani by’akukoze. 13 Nze Katonda w’e Beseri gye wafukira amafuta ku jjinja lye wasimba, gye weeyamira obweyamo. Kale kaakano golokoka ove mu nsi muno, oddeyo mu nsi gye wazaalirwa.’ ”\n14 Awo Laakeeri ne Leeya ne bamuddamu nti, “Ekyo kituufu kubanga tetulina mugabo, mu busika bwa kitaffe. 15 Era atutwala ng’abatali ba mu nnyumba ye. Kubanga yatutunda, era ebyatuvaamu bya badde akozesa. 16 Eby’obugagga byonna Katonda bya muggyeko, bifuuse byaffe n’abaana baffe. Kale kaakano buli Katonda ky’akugambye okukola kikole.”\n17 Awo Yakobo n’agolokoka, n’ateeka batabani be ne bakazi be ku ŋŋamira; 18 n’agoba ente ze zonna, n’ebisolo bye ebirala byonna bye yafuna: obugagga bwe bwonna bwe yafunira mu Padanalaamu, agende mu nsi ya Kanani eri kitaawe Isaaka.\n19 Labbaani yali agenze kusala byoya ku ndiga ze, Laakeeri n’abba bakatonda b’omu nnyumba ya Labbaani. 20 Yakobo n’adduka ku Labbaani Omusuuli, era teyamutegeeza nti amuvaako agende. 21 Yadduka ne byonna bye yalina, n’agolokoka n’asomoka omugga Fulaati, n’ayolekera Giriyaadi ensi ey’ensozi.\n22 Ku lunaku olwokusatu Labbaani bwe yategeezebwa nti Yakobo yamuddukako, 23 Labbaani n’atwala basajja be, n’awondera Yakobo okumala ennaku musanvu, mu Giriyaadi ensi ey’ensozi. 24 Naye Katonda n’ajjira Labbaani, Omusuuli, mu kirooto, ekiro, n’amugamba nti, “Weegendereze, toyogera na Yakobo kigambo kyonna, ekirungi oba ekibi.”\n25 Awo Labbaani n’atuuka ku Yakobo, eyali akubye eweema ye mu nsi ey’ensozi, Labbaani ne basajja be nabo ne basiisira mu nsi ey’ensozi eya Giriyaadi. 26 Labbaani n’agamba Yakobo nti, “Okoze ki, okuntwalako bawala bange mu kyama ne babanga abanyage? 27 Kiki ekyakuddusa mu kyama nga tombuuliddeko, ndyoke, nkusibule mu kinyumu: n’ennyimba, n’ebitaasa, n’ennanga. 28 Kale lwaki tewaŋŋanya na kugwa mu kifuba bazzukulu bange ne bawala bange okubasiibula? Ekyo kye wakola si kya buntubulamu. 29 Mbadde nsobola okukukola akabi, wabula Katonda wa kitaawo yayogedde nange ekiro kino, n’aŋŋamba nti, ‘Weegendereze oleme okwogera ne Yakobo ekigambo kyonna, ekirungi oba ekibi.’ 30 Ne kaakano ogenda kubanga wayagala nnyo okuddayo mu nnyumba ya kitaawo; naye wabbira ki bakatonda bange?”\n31 Yakobo n’addamu Labbaani nti, “Natya, kubanga n’alowooza nti oyinza okunnyagako bawala bo. 32 Naye gw’onoosanga ne bakatonda bo taabe mulamu; waakufa. Mu maaso ga bantu baffe bano, ndaga ekikyo kye nnina okitwale.” Yakobo teyamanya nti Laakeeri abbye bakatonda ba Labbaani.\n33 Labbaani n’ayingira mu weema ya Yakobo ne mu weema ya Leeya, ne mu weema ey’abaweereza bombi; naye n’atalaba bakatonda be. N’ava mu weema ya Leeya, n’ayingira mu ya Laakeeri. 34 Laakeeri yali atutte bakatonda ba Labbaani, n’abateeka ku matandiiko g’eŋŋamira, n’abatuulako. Labbaani n’ayaza weema yonna naye n’atabalabamu.\n35 Laakeeri n’agamba kitaawe nti, “Mukama wange aleme okusunguwala kubanga sisobola kuyimirira w’oli kubanga ndi mu mpisa y’abakazi.” Labbaani n’anoonya naye n’atalaba bakatonda be. 36 Awo Yakobo n’alyoka ajjula obusungu ne yeejuumulira Labbaani, n’amugamba nti, “Nzizizza musango ki? Kibi ki kye nnina, olyoke ongoberere n’obukaali butyo? 37 Bw’oyazizza mu bintu byange, kikyo ki ky’osanzemu? Kiteeke wano wakati mu maaso g’abantu bange n’ababo, balyoke basalewo omusobya ku fembi.\n38 “Emyaka gino gyonna amakumi abiri gye mbadde naawe, endiga zo ne mbuzi zo tezisowolanga, era siryanga ndiga mu kisibo kyo. 39 Eyo eyataagulwanga ensolo enkambwe ey’omu nsiko saagikuleeteranga, nze nafiirwanga, waginsabanga, wadde eyo eyabbibwanga ekiro oba emisana nayo yabalirwanga ku nze. 40 Ekyo ne kindeetera essana okunzigwerangako, n’okubeeranga mu mpewo ekiro, n’otulo ne tumbula. 41 Emyaka gino amakumi abiri mbadde mu nnyumba yo; n’akuweereza emyaka kkumi n’ena olwa bawala bo bombi, ate ne nkuweereza emyaka mukaaga mu kisibo kyo, kyokka okyusizza empeera yange emirundi kkumi. 42 Singa Katonda wa kitange, era Katonda wa Ibulayimu, Katonda Entiisa ya Isaaka teyali ku lwange, mazima ddala wandinsiibudde ngalo nsa! Katonda yalabye okubonaabona n’okutegana kwange, kyeyavudde akunenya ekiro.”\n43 Awo Labbaani n’addamu Yakobo nti, “Bano bawala bange, n’abaana baabwe bazzukulu bange, n’ebisibo, bisibo byange era ne byonna byolaba byange. Naye bawala bange n’abaana baabwe be bazadde, nnyinza kubakolera ki leero? 44 Kale jjangu tukole endagaano gwe nange, ebeere omujulirwa wakati wo nange.” 45 Awo Yakobo n’addira ejjinja n’alisimba ng’empagi. 46 N’agamba abantu be nti, “Mukuŋŋaanye amayinja.” Ne bagakuŋŋaanya ne bagatuuma entuumo, ne baliira[a] awo awali entuumo. 47 Labbaani entuumu n’agiyita Yegalusakadusa, ye Yakobo n’agiyita Galeedi.\n48 Labbaani n’agamba nti, “Entuumo eno ye mujulirwa wakati wo nange leero.” Kyeyava agiyita Galeedi, 49 n’empagi n’agiyita Mizupa, kubanga yayogera nti, “Mukama atunulenga wakati wo nange, nga twawukanye omu okuva ku munne. 50 Bw’oliyisa obubi bawala bange, oba bw’olibawasizaako abakazi abalala, newaakubadde nga tewali muntu n’omu wakati waffe, ojjukire nti Katonda ye mujulirwa wakati wo nange.”\n51 Awo Labbaani n’agamba Yakobo nti, “Laba entuumu eno n’empagi bye ntadde wakati wo nange. 52 Entuumu eno ye mujulirwa era n’empagi nayo mujulirwa nga nze sirisukka ntuumu eno na mpagi eno okukukola akabi. 53 Katonda wa Ibulayimu, era Katonda wa Nakoli,[b] Katonda wa kitaabwe atulamule.”\n55 Ku makya ennyo Labbaani n’agolokoka n’asiibula bazzukulu be ne bawala be ng’abagwa mu kifuba; n’abawa omukisa, n’addayo ewuwe.\n1Jacob heard that Laban’s sons were saying, ‘Jacob has taken everything our father owned and has gained all this wealth from what belonged to our father.’ 2 And Jacob noticed that Laban’s attitude towards him was not what it had been.


Eyatta gwe yawolako ssente gumusinze n’asibwa...\nSsaalongo Kalemba Musisi, Katikkiro w'ekika ky'Empeewo: Obutakkaanya ng’abazzukulu bawakanya bajjajjaabwe tekiri mu Mpologoma mwokka kubanga naffe mu Mpeewo tulina abawakanya Kiggye omukulu w'ekika kino ate nga kirambikibwa bulungi nti, ye mukulu w'ekika ng’abamuwakanya bazzukulu. Enkola eno egwaana kulwanyisibwa nga tuli kitole mu bika oba n'okuyambagana mu bika eby'enjawulo tutereeze obukulembeze.\nEdrisa Kitandwe Ssaalongo, Katikkiro w'ekika ky'Engonge: Enkola ey'abazzukulu okulamaga ku Butaka bwabwe kabonero ak'okugatta abantu ab'ekika ekimu ate nga n'ebika birina okumanya obukulu bw'ebyoto ebikumwa ku butaka yonna kubanga kuno kwe tusinziira okuteekerateekera ensi yaffe nga tuwanyisiganya ebirowoozo n'okuwang’ana amagezi.\nFenecance Kato Lutuuma Kiggo Katikkiro w'ekika ky'Ennyange: Tulina okukulembeza obumu obuva ku Ng’oma ey'omulembe Omutebi 'Buganda Bumu', abantu balemye okumanya ennono ky'egamba mu bika ne bakulembeza okwerumaaluma buli kadde ekitali kituufu. Ekireese ebyo kwe kwesiba ku by'Abazungu ebyatuleeterwa nga tetumanyi na makulu gaabyo.\nRobert Asanansiyo Mujabi Kajubi, Katikkiro wa Kalibbala e Nsiisi: Entalo mu bika zaali zinnemesezza n'okutereka Kalibbala mu nnono ng’abamu baatuuka n'okuwoza emisambwa gisazeewo ekintu ekitaali kituufu era nsiima Katikkiro w'ekika ky'e Mpologoma eyabagamba nti, emisambwa tegironda bakulembeze ba Bika era twamutereka mu nnono y'Abataka ey'edda.\nGrace Kizito Bakyayita Kidimbo, omukulu w'ekika ky'Enkerebwe: Tudde ku nnono, ebika ebimu ababirimu bagenze beekutula ku bika ebibatwala ng’amasiga nga balowooza nti nabo batuufu okwetongola ekitali kituufu. Bino bimu ku bitusibyeko ensowole mu bika ate n'enkaayana ezitaggwa anti abalemwa okubigoberera ate be basigala mu bika ebimu nga baagala obukulembeze.\nPolof Badru Kateregga,\nAbeffumbe batemye evvuunike ly'okuzimba ettendekero ku butaka\nAb'ekika ky'Engo batandise okusonda ez'okuzimba obutaka bwabwe